KRIH THAWN PEHZAWMNAK NEI LO - Hre Mang\nWELCOME TO MY PAGE > CABU SIAR DING > THIANHLIMNAK > \nKRIH THAWN PEHZAWMNAK NEI LO\n16. KHRIH THAWN PEHZAWMNAK NEI LO\n'Khrih thawn pehzawmnak kan rak nei lo' ( Eph.2:12 ).\nThuhmahruai ih ka hmanmi cang hin Ephesian zumtu pawl khristian an si hlanih an dinhmun kha a lailang. Cu lawng si loin Khrih ah zumnak nei lo tu pawl hmuahhmuah ih dinhmun khal a tarlang thluh a si. Hihnak ih dinhmun sia hi a thlen theih nawn lo ding ! Sumpai tlaksamnak, hrisel thei lonak, inn le lo neih lonak, rualpi the neih lonak, le mi hmuhsuam mi sinak pawl hi duh um lo zet dinhmun a si. Cu hmuahhmuah hnak in Khrih thawn pehzawm awknak neih lo cu a se bik le a pittawp bik dinhmun a si.\nHi thutak sungah ziangvek in zirh duh ti tuisun ah zoh hnik uhsi. Zovek milai hman in kan sim fiang thei lo ding nan Pathian thu in himi ca siar tu hnen ah theihter mi a nei ko ding.\n1) Ziangvek dinhmun ah mi pakhat cu Khrih thawn pehzawm awknak a nei lo tiah kan ti thei ding ?\nZiangvek dinhmun ah mi pakhat cu Khrih thawn pehzawm awknak nei lo a si tiah kan ti thei ding, ti ih thusutnak hi a hmaisa ah ruat tlang hnik uhsi.\nKhrih thawn pehzawm awknak nei lo tihi keimai duhzawng thu ka belh cawp men mi a si lo. Hi tongkam hi keimai phuahcawp men mi a si fawn lo, Thlarauthianghlim kaihhruainak hnuai ah rak nganmi a si. Paul in Ephesian kawhhran pawl hnen ah khristian an si hlan thu a theihter sal nak ih a hmanmi tongkam a si. Rinhlelh ding a um lo, khristian an si hlan ahcun theihnak nei lo, thimlak ih rak nung an si. Milem bia le Pathian nei lo, Pathian dik lo dianna rak be tu an si. Asinan hi pawl cu an rak lan thluh zo. A sim duhsan kha hi pawl lawng hi a si hmel lo : ' Hlan ahcun Khrih thawn pehzawm awknak nan rak nei lo' ( Eph.2:12).Asile ziang a sim duh a si ding ti ruat hnik uhsi.\na. Mi pakhatkhat cu a ruahnak sungah Khrih theihnak a neih lo ahcun Khrih thawn pehzawm awknak a nei lo a si. Milai thawngza tel in hivek dinhmun ah an um a si ti cu rinhlelh ding a um lo. Khrih cu zo a si, ziang a rak tuah, ziang a rak zirh, ziangruangah khenbet in a rak um, tu ah khui tawk ah a um, minung hrangah ziang a si ti khal an thei lo. A tawizawng in Khrih thu thawn peh aw in an pit thla bembem. Cuvek milai lak ahcun a pakhatnak ah Pathian nei lo pawl an tel. Asinan riahsiatthlak zet in, an mah lawng an si riai lo. Tulai ramtin ah Pathian biakmi nei vek siin Khrih thu zianghman theihmi nei lo mi tampi an um. Khrih thu ziang an thei tiah sut hai aw la, an theihlonak thim lak ihsin an lo saannak in na mang an lo bang ter ding. /An inn ah va leng aw la, Khrih ih thu hnak in Mahomet ih thu an lo sim thei sawn ding. Hivek dinhmun hin ram tampi le khawpi tampi cu an hloral cuahco a si. Cuvek milai pawl thu kan sim thei mi pakhat cu Khrih thawn pehzawm awknak an nei lo, ti a si.\nA hrekhat tulai san ih Pathian mi ti aw pawl lak ah ka simmi a pom lo tu an um a si ti ka thei. Leitlun milai hmuahhmuah cun Khrih thu an thei maw, thei lo maw pehtlaihawknak an nei cio a si, an ti. Zokhal an nun lai ah Khrih thu an thei maw, thei lo maw an thih tikah Khrih ih zangfahnak in vanram ah laksoh an si thluh ding an ti! Cuvek ruahnak cu ziangti hman in Pathian thu thawn rem theih a si lo. Hitin ngan a si: 'Hihi kumkhua nunnak cu a si, Pathian diktak umsun nangmah le, na thlahmi Jesu Khrih theih hi a si' (John 17:3). Pathian theihlonak hi misual pawl ih sualnak langter tu pakhat a si ih Pathian in an par ah nineta bik ah thu a then leh ding(The. 1:8). An theih lomi Khrih cu an mah rundam tu a si thei lo. Pathian thei lo pawl hi an thih tikah ziangvek dinhmun ah an thleng ding; thuthangtha thei dah lo tu pawl hi Pathian in ziangtin thu a then ding-hivek thusutnak pawl hi him zet in kan tanta ding mi pawl an si. Hnangam zet in kan um thei nak pakhat cu 'Leitlun hmuahhmuah thuthen tu cun dikzet in thu a then ding a si'(Sam. 18:25). Asinan thuthiang cu tlansan men ding kan si lo. Bible in Khrih theih lonak cu Khrih thawi pehzawm awknak nei lo a timi a si maw, silo.\nb. Asinan, hi lawnghi a si hrih lo. Mi pakhat cu a thinlung in Khrih zumnak a neih lo ahcun Khrih thawn pehzawm awknak a nei lo a si. Khrih thu cu tamzet thei cingin a mah ah kan thinlung hngat aw lo in rak um ziar hi thil awlte a si. Khristian zumnak thurin.Khrih cu fala thianghlim ih hrinmi a si nak thu, Pontius Pilate hnuai ah thihnak tiang a rak tuarnak thu, a thihhnu ah phum in a um ih nihum hnu ah a thohsalnak thu pawl nal zet in a lo sim thei tu ding minung tampi an um. Tlawngah ca cu an zir ih an theihnak sungah ngawl tlengtleng in an thei. Asinan an theihnak cu zianghman nun mi an nei lo. Khrih a si lomi thildangah an thum aw. An nungcang tha le nuntudan a mawi, an khawm awk theunak le an nuntudan maw, tihnim zomi an sinak le lalpai zanriah an kil theunak pawl, hi pawl hi vanram kaitlak an sinak ah an hngat awknak a si. Asinan, Pathian zangfahnak in Khrih sungah zumnak ih nun ding thu-a a tak nunram ih Khrih thisen ah hngat awknak thu, Khrih ih diknak le ai awhnak ah hngat awknak thu-hi pawl hi zianghman an thei lo hulhual a si. Hivek minung pawl thu thawn pehaw in kan sim thei mi pakhat cu Khrih thawn pehzawm awknak an nei lo, ti a si.\nKa sim roro mi thutak hi mitampi in an pom lo a si ti ka thei. A hrekkhat cun Khrih hmin in tihnimnak la tu hmuahhmuah cu an tihnimnak ruangah Khrih taksa peng ah an zawm zo a si an ti. Cun midang hrekkhat cun an thinlung in Khrih cu an theih ahcun cubak kan nih in zianghman thusut ding kan nei lo a si an ti. Mi pakhatkhat cu zumnak nung a neih hlan lo cu Khrih thawn pehzawm awknak a neia si tiah sim dingah Bible in a khap a si. Tihnimnak cu Khrih ah kan nei a si ti theihthei nak a si lo. Simon Magus kha tihnim zo mi a si nan Lalpai rawngbawlnak ah zianghman covo le telnak khal a nei lo. Thluak sungah Khrih thu theihnak men in Khrih ah pehzawm awknak kan nei a si ti theinak kan nei lo. Ramhuai pawl khal in Khrih thu cu an thei ciang tuk nan Khrih ah zianghman covo le pehzawm nak an nei lo. Rinhlelh ding a um lo, Pathian in a mele sa pawl cu sankhuk rei ah a thei thluh zo a si. Asinan, minung cun a zum hlan lo cu ziang thiamcoternak hman a nun ah theihmi a nei lo a si. Milai pakhat thiamcoter dingah milai theitheihnak le duhthlannak pawl kha zianghman ah siar lo in Pathian in hna a tuan lo. Curuangah thusutnak a ummi cu 'kan zum maw?' ti a si. Hitin ngan a si; 'Zokhal Pathian Fapa a zum lo tu cu nunnak a nei lo ding, Pathian thinhengnak cu a par ah a um a si'. 'Zokhal a zum lo tu cu siatsuah in an um ding'(John 3:36; Mark 16:16). Bible tongkam hin san a nei a si ahcun, zumnak um loin Khrih ah pehzawm awknak zindang a um lo a si.\nc. Thildangpakhat sim ding ka nei lai. Mi pakhatkhat nun ah Thlarau hnatuannak hmuh ding a um lo a si ahcun Khrih thawn pehzawm awknak an nei lo a si. Khristian ti aw pawl mi tampi in sungmuril ah Thlarau hrinnak in thinlung piantharnak ngaingai hi a thei lo an um ti cu mitmeng thei poh cun an hmu ding. Na sut hai a si ahcun khristian sakhua nak cu an zum thu an lo sim ding; biak inn ah pelh lo ten an khawm theu thu; siatni thatni ah kawhhran dan vek ih ziangkim tuah a tha an ti thu; an khristian zumnak le dan le dun pawl cu do kalhtu an um tikah thihngam ih an tan ngam thu; an neihmi cu Pathian ram hrang ah an peknak thu; thiltha tuahnak ah cun an hman awk theinak thu pawl an lo sim ding. Asinan, khui ahsaw Thlarau in an nun ah hna a tuan mi a um ? An duhnak le an ngainat nak thinlung cu khui ah an thum? An nuntudan, an duhdan le an tlanlen dan ah zo ih thlam saw a lang? Aze! asannak ding cu pakhat lawng a um! Thlarau ih sersiam tharnak, le thianternak pawl hi an mai mimal nun ah zianghman theihmi le ton mi an nei lo. Pathian hmai ah mithi an si lai hrih. An nunnak an hman awknak ah Khrih ih thlam a lang lo ih midang sawn thlam a lang theu. Cu pawl dinhmun hrangah thil pakhat lawng sim thei mi kan nei. Khrih thawn peh zawmawknak an nei lo.\nTui ka simmi khal hi mimal te lawngin an pom ding ti ka thei. Mi tamsawn cun hitin an lo sang ding, hihi a luar tuk ih a atthlak tuk, khristian sinak taktak hrangah a tulmi hnak in a feh hla tuk ih a phut tamtuk, mi zate ih piantharnak phut awk cu a tul mi a si lo. Hivek um loin vanram ah mi thianghlim pawl vek in kan kai thotho ding, an lo ti ding. An hnen ah ka saan thei mi cu, thuthiang in ziang a sim, ti a si. Lalpa'n ziangtin a sim? Hitin ngan a si, 'Mi pakhatkhat cu a pianthar lo ahcun vanram ah a lut lo ding'. 'Na pianthar ih nauhak te vek ah na sal lo ahcun vanram cu na kai thei lo ding'. 'Zokhal Jesu Khrih thawn pehzawm awknak ka nei a ti tu cu Jesu Khrih vek ih ta a si lo' ( John 3:3; Math. 18:3; I John 2:6; Rom. 8:9). Thuthiang hi siatsuah theih a si lo. Bible tongkam hin ziangtal san a neih a si ahcun zokhal Thlarau a colo tu cu Khrih thawn pehzawm awknak an nei lo a si.\nThinnat thlak zet in mi tampi hi thu thei lo an um! Khristian sakhua nak ih a sinak taktak zianghman theihmi an nei lo. Khrih, Thlarau thianghlim, zumnak, zangfahnak, piantharnak, thianternak, ti pawl hi an hrang ahcun an sakhua nak ih hman lar zet mi tongfang le hmin pawl an si. Hi pawl hin an nun ah umziah nei in an rundam nak hrampi a si nan, an nun ah zianhman nunpi ding in san an nei lo. Cuti a sile cuvek pawl theihfiang nak um loin vanram ah mi pakhatkhat cu hruaisoh a si ding maw? A cang thei lo! Khrih thawn pehzawm awknak an nei lo, Khrih thawn peh zawm awknak an nei lo.\nRiahsiatthlak zet in, milai ziangzat in mai mit hmuh ah mitha an ti aw ding? An mawhphurhnak ah tuah famkim thluh, mitinkim hnen ah tha tawk, kawhhran hnatuannak ah le khawm awknak ah fel tawk, mualphonak nei dah lo, cuvek an mai tuahthatnak pawl cu an lo sim cak zet mi a si ih cui an tuahthatnak pawl ruangah cun vanram kai dingah an ruat aw. Sual ih sungril, khrih thisen ih thawinam pekmi, ai awhnak le zumnak pwl cun an sakhua nak ah hmun an nei lo. An sim tambik mi cu an mai tuahnak a si ih zumnak thu cu an sim duh lem lo sawn theu. Cuvek minung lak ah mi pakhat tal teh vanram an kai thei pei maw? Lamlam! Zumnak an nei lo, Khrih khal an nei lo!\nRiahsiatthlak zet in Pathianmi lo zet minung paziat an um ding? Pathian cawlhni, Pathian thuthiang, Lalpai zanriah, Pathian kawhhran pawl thu cu ruat setset lo in an nung tlaitluan. Pathian in tuahlo ding a ti mi pawl an tuah tikah zianghman pawiti nak an nei lo. Pathian thukam pawl dokalh zawng hlir in an nung. Cuvek Pathianmi lo pawl lakah mi pakhat tal rundam an si thei pei maw? A cang thei lo! Thlarauthianghlim an nei lo, Khrih thawn pehzawm awknak khal an nei lo.\nKa thu simmi pawl hi a thawk ahcun a khunghar tuk, a hriam tuk, a khirhkhan tuk, ih mi a sawhna tuk a si ti khal ka thei ko. Asinan hi pawl hi thuthiang in Pathian thu vek in a simmi an si lo maw si? Hi pawl hi thutak an si ahcun kan phuangsuak lo ding maw? A tul a si ahcun fiang zet in kan tarlang lo ding maw si ? Ka thinlung ka thei aw lo a si lo ahcun, Pathian thinlung sungah duhdawtnak ih misual pawl hnen ah theihter ka duhmi a si. Pathian thinlung sungah duhdawtnak le zawnruahnak ti cawk lo a mah hawltu pwl hrangah a um a si. Cui Pai duhdawtnak le zawnruah nak cu leitlun misual pawl hnen ah theihter ka duhmi a si. Asinan, theihtheinak nei lo, zumnak nei lo, piangthar lo pawl hi Khrih thawn an pehzawm awknak ding zianghman ka hmu lo a si.\nKeimah ka dik lo ih lamzin thasawn i hmuh theitu an um a si ahcun ka lung a awi zet ding. Curuangah, lamzin dang i hmuh theitu an um lo a si ahcun tui ka fehnak lamzin hlun te ahhin ka feh vivo ding. Zianruangah tile Pathian thu hi a si lo zawng ih lakkawi ruangah mawhsiat in ka um lo nak dingah hi thutak pawl hi ka hnawng thei lo a si. Thlarau tampi nunnak thisen cu ka kut parah mawhphurhnak a tlak lo nak dingah daiten ka ummen thei lo. Theihnak nei lo, zumnak nei lo, Thlarau thianghlim co lo tu pawl cu zokhal si hai seh la Khrih thawn pehzawm awknak an nei lo.\n2. Milai cu Khrih tello in ziangvek dinhmun ih ding saw a si? Thudang ka sim duhmi ah ka feh vivo dingih milai cu Khrih thawn peh zawm awknak a neih lo tikah ziangvek dinhmun ih um a si ti kan zohtlang hnik pei.\nHikhal hi ka thutlangpi sungih a tel mi, ngai pawimawh zet dingmi a si. A sinak vek ciah ih ka sim thei ahcun mi lungawi ka va si zik em. Himi casiartu lak ah mi hrekkhat cu ' Si e, Khrih thawn pehzawmnak nei lo in ka nungih ziang a pawi? ' tiah in ti men ding, ti ka zum. Asinan Pathian cu an par khal ah a thin a ti sau ringring ding tiah ka zum. " Kei cu midang mitmpi pawl hnak in thatlo nak ka nei ciamco cuanglo. A neta bik ahcun ziangkim a fel thluh leh men ding tiah ka ruat!" Thaten i ngai aw la, ninghan thlak zet ih bumin ummi pawl thu Pathian bawmnak in lo hmuhter ka tum ding. Khrih tel lo in ziangkim an tha leh thluh lo dingih, ziang hmuahhmuah siatsuah an si leh thluh sawn ding.\na) Ahmaisa ah, Khrih thawi pehzawm awknak nei lo tu pawl cu Pathian thawn peh zawmnak nei lo an si. Paul in Ephesian pawl hnen ah himi thu thawn peh aw in fiang zet in a sim hai.' Khrih thawn pehzawmnak nan nei lo' a timi tongkam kha 'Pathian thawn pehzawmnak nan nei lo' timi tongkam thawn a tawp ter. Thaten a ruat lo tu cu a mang a bang thei men. A thianghlim le a ropi Thlarau ih nung lo tu cun Pathian a theihdan hi Pathian ih sinak hnak ih niam tuk in a rak thei theu a si. Milai mizai cu a sual, a se linglet thluh zo a si ti a hmu thei lo tucu a mti a caw a si ding. Asile, rulkhuk vek tluk ah ten um za a simi milai cun Pathian ti lungawi ding in ziangtin a pan thei ding? Tihnak um lo ten hnangam zet le duh aw zet in ziangtin Pathian cu hmaton in a zoh ngam ding? Zianghman thlaphannak le thlahrun awknak um lo ten ziangtin Pathian thawn pawl aw in, a kumkhuain um tlang dingah duh thu a sam ngam ding maw? Pathian in teh a sinak thianghlim thawn a hal (hal-sinak bang aw lo ih hmunkhat ah umtlang thei lo me ) aw mi sual le bawrhhlawhnak pawl ih thuam aw mi milai cu zianghman thina thianhlim ta lo in a pom thei ding maw? Curuangah Pathian le Palai karlak ah palai a um hrimhrim a tul ih cui Palai cu Khrih a si.\nPathian duhdawtnak le zawnruahnak cu Khrih thawn hnawmhnawihnak um lo in zo saw a sim ngam um nan si? Cuvek duhdawtnak le zawnruahnak thuthiang sungah ngan mi a um lo. Hihi thei ringring aw, ' Kan Pathian cu Khrih tel lo cun mi kangral tu meisa a si(Heb. 12:29). El awk ding a um lo, Kan Pathian cu zangfahnak le zawnruahnak ih khat a si. Asinan, a zangfahnak le a duhdawtnak cu Khrih sung lawng in minung hrangah remruat cia mi a si. Khrih zung lo in cu khui hmanah Pathian zangfahnak a luansuak nak ding lamzin a umlo. Hitin ngan a si: ' Fapa a cawimawi lo tu cu, a thlahtu Pa khal a cawimawi lo a si'. "Keimah cu Lamzin, thutak, le nunnak ka si: keimai sung loin zohman Pa hnen ah an feh thei lo " (John 5:23; 14:16). Khrih tel lo cun milai in Pathian thawn pehzawm awknak zianghman a nei lo.\nb. A dang ka sim duh sal mi cu, Khrih tel lo cun kan mah ah daihnak kan nei lo, ti a si. Mi zokhal in a sunglam ah sia-tha-theihnak a nei ih, a lung a awi ding a si ahcun a sia-tha-theihnak a lungkim hmaisak a tul a si. A sia-tha-theihnak hi a itthat a si lole a hrekkhat a thi vek in a um karlak sungcu zangfah zaten a rak lungawi tawk rero men ding. Asinan, mi pakhatkhat ih sia-tha-theihnan cu a thang harh ih a dunglam ih a sual tuah mi pawl le tulai fang ih sual a neih mi pawl a theihfiang awk tikah hmailam ih a ra thleng lai dingmi thuthennak ruangah a sunglam ah daihnak a um thei pawn lo ih daihnak pe tu a mamawh a si ti a thei aw. Cui daihnak cu zoin a pe thei? Sir awknak, thlacamnak, Bible siarnak, biak inn ah khawm awknak, Lalpai zanriah kil khawmnak, mai tisa duhnak hrem awknak pawl le sakhua nak ih thil tul dang pawl ah hman awknak in a rak zuam rero zo tla a si men ding. Hi pawl ahhin mi pakhatkhat ih sia-tha-theihnak sungih phurrit cu lakkiang theihnak a um lo. Curuangah daihnak cu a tlasam ringring ding!\nMilai sia-tha-theihnak sungih phurrit cu laking in daihnak a pe thei tu thil pakhat lawng lawng a um; cucu Khrih ih thisen ih sual thianfainak a si. Khrih ih thihnak in Pathian hnen ih kan leiba cu in pek sak zo; cule cui leiba in peksak nak ih hlawknak cun milai thinlung sungah daihnak thuruk a pek a si. Cucun milai sia-tha-theihnak ih a beisei nak hmuahhmuah cu a di a riam ter. Cui sual thianfainak cun ziangvek mawhsiatnak khal a hlawnhloh thluh. Cucu milai thinlung sungih tihnak pawl khal a hlohter thluh. Hitin ngan a si, " Hi pawl nan hnen ah ka simnak hi keimah ah daihnak nan neih nakdingah a si". "Zumnak ih thiamcoternak ruangah kan Lal Jesu Khrih sungin Pathian thawn rualrem nak kan nei" (John 16:33; Ephe. 2:4; Rom. 5:1). Khros par ih thisen zar ah daihnak kan nei: thinlung sung daihnak le tiva luangvek ih a luang suak mi daihnak kan nei. Asinan Khrih tello in zohman in daihnak kan nei lo.\nc. A dang ka sim duh bet mi cu, Khrih thawn pehzawm awknak a nei lo tu pawl cu zianghman ruahsannak nei loih nung mi an si, ti thu a si. Cui ruahsannak cu mitin in kan nei si hmang tiah an rak ruat awk theu mi a si. Ka thlarau hrangah zianghman ruahsannak ka nei lo ti ah raltha zet in a lo sim ngam tu mimal te lawng ana hmu ding. Cun an sungih a ummi an ruahsannak cu ziangruangah a si ti lo sim thie tu cu cuhnak ih mal sinsin lawng an um ding (I Pit. 3:15). An ruahsannak ih a hramthawk, a umtuzia, le a cian zia pawl lo sim thei tu mimal te lawng na hmu ding! Minung tampi suangtuahnak cu zianghman lo men a sizia le siat tonni ah hngat awknak le harsatnak lak ihsin mi run thei dingah ruahsan tlak a si lozia a lang.\nAsinan, Khrih lungpi parih sakmi, rundamnak hrampi, a hngetkhohmi nunnak ruahsanding a um a si(I Kor. 3:11). Himi nunnak hrampi par ih dinmi pohpoh cu a siatral lo ding. Hinahhin ruahsannak nung a um. Hi ruahsannak cu zaingvek hniksaknak khal a dawl ih a zohfiang tu pohpoh in a cianzia le a hngetkhah zia an hmu fiang sinsin. Thaten na zohfiang ahcun zianghman sawselnak a um lozia na hmu vivo ding. HImi ruahsannak hrampi ih a thum aw lomi ruahsannak cu zianghman man nei lo a si. Thal ih a kaang theu mi tiva hrek te vek in a tulcaan taktak ahcun a kang fai thluh theu. Hivek ruahsannak pawl cu lawngpi sunglam khawl tha lo vek a si, tikap ih a um lai ahcun a lenglam cu a mawi thlenthlen ih an fehsuak ih tipi parah a um lai fangah a khawl a siat tikah a par ih milai hmuahhmuah an pil hlo thluh theu.Khrih tello in khui hman ah nunnak lam ah mi hruai thei ruahnak dik a um lo, curuangah Khrih thawi pehzawn awknak neih lo cu ruahsannak um lo ih nun a si (Ephe. 2:12).\nd. A dang pakhat leh ah, Khrih thawn pehzawm awknak nei lo tu pawl cu vanram thawn sianghman pehtlaih awknak an nei lo a si. Hitin ka sim tikah an hrangah vanram ticket a um lo ka tinak men a si lo, Khrih tel lo in vanram ah an hrangah zianghman hmun a um lo, an hrangah nawmnak ding khal zianghman a um lo. Tlentu le rundam tu nei loin zohman in vanram cu an inn ah an hmang thei lo ding. Vanram ah um theinak a neih lozia a thei aw ding; ralthal zet, thinlung diriam zet le thinlung hahdam zet ih um theinak zianghman a nei lo ding. A thianghlim Pathian, a thianghlim mi Pathian fale pawl, a thianghlimmi vancung mi pawl hmai ah a ningzak in a lu hman a tung ngam lo ding. Hihi Khrih ih umnak vanram cu kan theihthei nak a fiang bik a si.\nKhrih ih umlonak vanram ah um a tum tu cu zo saw na si? A dinhmun cu thei aw thlang aw. Bible in a simmi vanram cu Khrih ih umnak hmun a si, St. John in a simmi cu ' An rak thah mi tuu fano ka hmu '. Vancung ramih lal tohkham cu Pathian le Tuu fano tokham tiah kawh misa si. Pathian Tuu fano cu vancungram biaknak hmun ih Eng a si. Vancungram ih a ummi mithianghlim pawl cu Tuu fano ih a cawm dingih nunnak tiva kiangah a hruai hai ding. Mithianghlim pawl vanram ah an tawnkhawm nak cu Tuu fano mo lawm puai tiah kawh a si.(Thup. 5:6 ; 22:3 ; 21:22,23 ; 7:17 ; 19:9). Khrih tel lonak vanram cu Bible ih a simmi vanram a si thei lo. Curuangah Khrih thawn pehzawm awknak nei lo tu cu vanram thawn zianghman pehzawm awknak nei lo tinak a si.\nHi pawl tlun ah awlsam set ih theih ding thildang pawl ka bet hrih ding. Khrih thawn pwhzawm awknak neih lo cu nunnak, thazang, himnak, nei loin lamzin dik ih ummi khal an si loih vanram ah zianghman diknak nei lo le zohman dinpi tu rualpi tha khal nei lo an si. Khrih thawn pehzawm awknak nei lo tu pawl vek in zohman an nun tawpnak a se dah lo!\nNoah hrangah lawng; Igypt tram ih Israel pawl hrangah lantak puai; nelrawn ramcar ih Israel pawl hrangah manna, tisuaknak lungpi, darrul tarmi, vanparih zan ah meisa le sun ah khawdur, an rai thawinak rannunghi pawl hmuahhmuah hi an thlarau hrangah Jesu Khrih a rak tarlang awk nak a si. Hi pawl a rak colo ih a hlawknak rak co ve lo tu pawl cu siatralnak ah an thleng.\nThinghram cu a hnge hrangah ziangtluk a tha, thli cu lung hrangah ziangtluk a thupi, rawl le tidai cu kan taksa hrangh ziangtluk a thupi, ni cu sersiammi hrangah ziangtluk a thupi-hi pawl hmuahhmuah hi an mah le tulnak cio ah an thupit hnak in Khrih cu kan hrang ha a lotheihlo ih tulmi le thupi tuk a si. Khrih thawn pehzawk awknak nei lo tu pawh vek in zohman bawmtu nei lo zangfah um an um lo!\nHi leitlun milai pawl hi an thanglian ih an hung upat tikah tarlam pan in cawr le nat le thih ti an neih lo ahcun ka cangan rero mi hin zianghman man a nei lo ding. Asinan, na theih ding mi cu cawrnatnak, thihnak le thlanmual cun ruahsiatthlak zet in na hmailam ah an lo hngak ringring a si.\nHi leitlun nun hnu ah thuthennak, vanram, le helram tivek pawl a um lo a si ahcun cuvek pakhatkhat ton dingah timtuah cia ding in lo fawrhfial nak ah tui ka ca ka ngan rero nak khal hi a lak a si ding. Ka tha a bang lak men, ka tikcu a cem lak men, ka neihnak a cem lak men, mi huat ka hlawh lak men a si. Asinan, na sunglam ah sia-tha-theihnak na nei. Na thei fiang keukeu. Thlanmual lenglam na thlen tik ah ziangkim na tuahmi pawl cu hmaton in lo salhsuah tu ding aum a si ti lo sim sal a tul lo. A ra thleng lai dingmi thuthennak a um a si.\nHi thu hi thu namen a si lo. Sakhua ngiahsak lo pawl in an ngaih sak lo ruangah an luat theinak a um cuang lo. Curuangah zokhal Pathian in sia-tha thleidan theinak thinlung a pek mi hmuahhmuah in tha zet ih ngaithla in an nunnak hrangha ngaihtuah ding an si. Hihi kan thlarau thu ihsin a thawk mi thusutnak thupi zet a si. Hihi kan thlarau thu ihsin a thawk mi thusutnak thupi zet a si. Curuangah Khrih tawi pehzawm awknak a nei lo tu cu unsedawng an si!\n1) Tucu himi casiartu nan zaten pakhat hnu pakhat mahle mah cek aw fel dingah thusutnak malte ka lo sut duh. Khrih thawn pehzawm awknak na nei maw?\nNa nunnak hi thu thaten cek fel lo in le zianghman ruat loin liam ter men aw hlah. Tui sun ih na nun vek hin na nung ringring thei lo. Ei le in caan, ihthah caan , thuam awk caan, sumpai i hawl caan, thiltha tuah caan le thiltha lo tuah caan pawl a tawpnak ni a thleng leh ding. Tui na umnak hmun cu a lawng leh dingih, mithi cia pakhat ih thu kan rel vek in na thu khal rel a si leh ding. Hi leitlun na nun sungah Khrih le Pathian thawn pehzawm awknak nei lo in na rak nung ih cuti thotho in na thi a siahcun na thih hnu ah khui tawk ah saw na feh ding? Khrih tawn pehzawm awknak neih lo hnak cun leitlun ah sumpai nei lo, rual le pi neilo, taksa hriselnak le lennak neihlo khal hi a letthawngkhat in a tha sawn a si. Khrih thawn pehzawm awknak neih lo hnak in leitlun milai in thiltha lo a ton theimi leitlunah a um lo.\n2. Khrih thawn pehzawm awmnak nei lo in na rak nung a si ahcun duhdawtnak in ka lo sawm, na nuntudan thlakthleng thlang aw. Khrih cu hmuh theih ih a um lai ah hawl lohli aw. Na kiang ih a um lai ah a mah cu ko aw. Amah cu Pathian kut vawrhlam kap ah a to ih na hnen ih a ra tu pohpoh cu ziangtluk ih sual le santlailo, le mi tha lo khal siseh la a pom ih rundamnak a pek hai. Amah cu Pathian vawrhlam kap ah a to ih, zokhal a hnen ah sual sirnak thawn a pan tu hmauhhmuah, tui hlan ah Pathian duh lo zawng in ka rak hmang aw sual zo ih tucu ka sinai vek in Pathian hnen ah bawmnak ka dil, ti ih a mah pan tu hmuahhmuah pawl thlacamnak thei ding ah le sang dingah a hngak ringring. Khua a tlai hlan ah Khrih cu hawl aw. Na nunnak kha Khirh hnen ah hngat aw mei aw. Amah pan dingah na ningzak hlah seh. Tuikum hi Khrih thawi nan rualpi that awk kum ah hmang aw la, lehhnu ah kan dungkum kha ka lungawi bik kum a si na ti leh ding.\n3. Khrih thawn pehzawm awknak nei in a mah cu na rualpi thal ah na neih zo a si ahcun na lung awi dingah ka lo fawrh duh. Na rundam tui zangfahnak, na sankhuk umhmun ding vanram, na sankhuk innpi, a thi dah lo ding na rualpi thal le na nitin nunah lam a lo hruainak thu pawl hi tuhnak ih thuk le kau sinsin ih thei dingha zuam sinsin aw. Tui hnu rei lo te ah tui a um zat nan sungza hman kha nan kim thei nawn lo can a thleng cing ding. Curuangah na innsang zaten Khrih ah a hlo thei lo mi le a hngetkhoh mi ruahsannak nan neih mi cu ziangtluk ropi saw a si? Khui tawk hmun le khui ram khal ah na duhdawtmi pawl thawn hi leitlun nun ah then aw hman uhla a siat thei lo ruahsannak nan neih mk Khrih ih innsang ah nan tawng aw thluh leh ding, ti ruahzannak na neih mi in na nunah hnangamnak a lo pe ding.\nThangharh thlang aw la, Khrih thawn pehzawm awknak a nei lo tu pawl ih dinhmu a tih nunzia hi theihter hai aw. Vawi tampi sumpai tlaksamnak, ti le rawl tlaksamnak le kawhhran thubuai ti pawl cu cawp le cawp ah kan thei leuhleuh. Harsatnak a tong tu pawl cu kan theitawk suah in bawm cio uhsi. Asinan, cuhnak ih zangfag umza dinhmun ah a ding tu pawl an um a si ti theihhngilh hlah uhsi. Cu pawl cu zosaw an si? Khrih thawi pehzawm awknak a nei lo tu pawl cu!\nKan sungkhat Khrih thawn pehzawm awknak a nei lo tu an um lai maw? An hnen ah thuthangtha cu simin Pathian lalram hrangah an hawl ve thei nak dingin thlacam sak in fawrhfial cio uhsi. An mah pawl Khrih hnen ih kan hruai thei nak dingha n daltu lungte pakhat hman hlawnlo in tanta hlah uhsi.\nKhrih thawn pehzawm awknak a nei lo tu innhnen na nei maw? An thlarau rundam an si theinak didngah a cang theimi lamzin um pohpoh tuah uhsi. Zohman hna an tuan thie lo caan, zaan a thleng cing ding. Khrih thawn pehzawm awnak nei ih nun cu daihnak, himnak, le lungainak a si ti thei tu le Khrih thawn peh zawm awknak nei lo ih nun cu siatral nam kham tlang ih ding an si ti a thei tu cu mi thlawsuak an si.


German Ram Hrilawk Nak - Chinland Today Media\nGerman Ram Hrilawk Nak\nSeptember 29, 2009 10:05 am·0 comments\nGerman ram Chancellor, Angele Merkel cu a hna ttuanbet dingin mizan sunah hril tlinsal a si. Angele Merkel cun hriltlin sal a si hnuah thu a simih, German ram mipi hmuahmuah hrangih Chancellor a si tumthu leh, German ram sumpai tlasia tundin sal a tumthu leh mipi hna ttuanding neilo pawl hrangih hna ttuanding ngaihtuah sak cu a ngaipawimawh ding bikthu a sim.\nTui ttum German ram hrilawk nakah hin Cozah hmaisa ih Angele Merkel ih Cozah rakttuanpi mi Social Democratic Party cu tui ttumah cun Opposition lamah an um ve thungih, Tui Cozah tharah cun Free Democrats Party leh Christian Democratic Union pawlin Cozah nak an tuah tlang a si.\nAngele Merkel hi hriltlin sal a si veten ram dangdang hotu pawlin lungawi pinak thu an kuatih, US President, Barack Obama khalin lungawipi nak thu kuatin Cermany ramin Cozah hnetkhoh an neisal cu lungawi umzet a si a siih, Angele Merkel ih hruainak hnuaiah German ram leh US cu hna tthazet ih an ttuan tlang thei a beisei thu a sim.\nTuittum German ram hrilawk nakah hin Angele Merkel ih umnak Christian Democratic Union leh Christian Social Union ttangtlang in Vote 33,8% an hmu ih, Social Democrats in Vote 23% an hmu ih, Free Democrats Party in Vote 14.6% Left Party in Vote 11,9% Green Party in Vote 10.7% an hmu a si. Conservatives pawlin an ram rorel nak Inn ah Seat 239 an neiih, Free Democratic in Seat 93 an nei,\nFrance President, Nicola Sarkozy leh British Prime Minister, Gordon Brown khalin an lungawi pinak thu an kuat ve.\nIran In Missile A Kapsuak\nTuisun ah Iran cun Missile a neihmi pawllakih Km 2,000 ih hla kapban Shabab-3 leh Sajjil Missile a kapsuakih, Mizan sun khalah “The Great Prophet 4” timi hminpu in an khawpi Tehran thlanglam Qom khawkiang ihsin hmunhla tuk kapban lemlo Missile a kapsuak zo.\nTuisun ih Missile a kahsuak mihin Asia thlanglam ram pawlcu a kapban thluh ih ruah a siih, Hi Missile a kahsuak miih tlunah Europe ram pawl kapban Missile dang a neilai peimaw tihi ramdang hruaitu pawlih ngaiven a hlawhzet a si. Tui ttum Missile a kahsuak mihi an ram Cozah hnuaiih um TV pakhat IRIB Newt Work in a puangih, an ram ralkap Islamic Revulutionary Guard Corps cun hi Missile an kahsuak mihi an ram kilhim tthat nakih thil pawimawh zet a si tiah an sim.\nMizan sunih Iran in Missile a kahsuak mi lakah Khawmual ih hmanding mi Km 170 ih hla kapthei Missile Fateh-110 leh Tipi thuanthum parih hman dingmi pawl Tondar-69 khal a a kapsuak telih, Himi ih tlunah Km 300 leh Km 700 ih hla kapban Shabab-1 leh Shabab -2 khal a kapsuak.\nHonduras Cozah Leh Brazil\nHonduras ram ralkap in an hlawn thlakmi an President hlun Manuel Zuleya cu an ram Honduras ih a kirlut sal hnu ah Hondura ramih Brazil Embassy ah tutiang a relh ringring laiih, Brazil Embassy in a humhim lai a si.\nCu ruangah tuisun ah Honduras Foreign Minister, Carlos Lopes cun Brazil Embassy in tuihnu lam ni 10 sungih an President hlun Manuel Zuleya cu Honduras Cozah kutih a pe lutlo a si ah cun Brazil ram leh Honduras ram pehtlaih awknak lamzin cu sahcat a si dingih, Honduras Cozah ngennak vekih Brazil Embassy ih zianghman a tuahduhlo a si ah cun Honduras ramih Brazil Embassy cu umzia neilo mi a si thlangding a ti.\nHimi laiah Brazil cun Honduras ramih an ram Embassy cu Honduras Cozah in kutthlak theinak dan a neilo a ti. Brazil President, Luiz Inacio Lula Da Silva cun Honduras ramih an ram Embassy cu International Law in a humhim a si a ti. UN Security Council khalin Honduras ram thuneitu pawlcu an ramsungih Brazil Embassy tibuailo dingin thu a pe.\nBritish Lawng Ralkapin Rit Theih Sii An Kai\nTuizingah Britist Lawng ralkap Royal Navy pawlcun rit theihthil Cocaine tamzet dollar Million 24 man an kai. Hi rit theihthil Cocaine hi South America tipi thuanthum ih nga kaitu pawlih lawng feet 138 ihsau ih phurh mi a siih, Hi Cocaine sii phurtu lawnghi lawng ralkap pawlin Helicopter thawi an hmuh hnu ah Britist Royal Navy leh US Coastguard pawl ttang tlangin an kulh ih an kaih mi a si.\nBritish Armed Force Minister, Bill Rammell cun an ralkap pawlih hna ttuan tthat dan cu faktlak an si ih, rit theih thli cu an ram leh mipi ih hmelma tumbik a si a ti. Lawng ralkap hotu Andrew Stacey cun himi rit theihthil kaiding ih bawhin thla ziangmaw zatsung tipi thuamthum parih an um thu a simih, Tui naite hrawngah rit theihthil hi voi 3 an kai zo ih, tui ttumih an kaih betmi hin an hna ttuannak a hlawhtlin zia a tilang vivo a si a ti.\nBritish lawng ralkap pawlhin hi rit theihthil kaiding ih an kulh nakah hin raldo nak Lawngkhal an kiangkap ah an ret cia thluh ih tlunlam ihsin raldo nak Vanzam thawn an kilih an kulh mi a si. Tui kum July leh August thla khalah Dollar Million 39 man an rakkai zo ih, Prince William in hi ralkap pawl hnen ih a rak umlai nikum 2008 July thla khalah Dollar Million 40 man hrawng an rak kaizo.


Nupi A Neihnak Puai Ah Zu A In Tamtuk Ruangah A Catthla – Meifar\nChina ram ah fala le tlangval tuakkhat cu duhdawtaw zetin an neiaw ih mopa cu a lungawi tuk ruangah zu a in ciamco, mopuai ihsin inn khal a tlung thei nawn lo ruangah monu in an motor retnak tiang a nor.\nMopuai sunloihtu mipi pawl khal an lungawi in an hni rero. An duhdawtnak zalam tluan ah buainak phunphun an rak tong zo. An duhawknak cu kum reipi sung a si zo, tlangval tei hi mifarah zet an si ruangah fala tei innsang in an duhpi lo.\nTlangval cu thinnuam lo zetin hmun dangah hnaṭuan in aum ih a taimaknak zarah a hnaṭuan khal a hlawhtling, kum le caan an herliam vivo hnuah an khua ah ava tlungsal ih a fala ih nulea hnenah neihawk a dil cu an rak siang.\nCutin, hlunghlai zetin an neiaw ih a duhmi fala a nei ngah cu a lungawi tuk ah umngaihnak a thei lo ruangah kut an sih hnuah zu an in ciamco ih a catthla. A zan cu monu hi a umhar zet men ding.\nA Upat Hnuah A Nauhak Lai Ih An Tlawng Sayama A That, Nam In Vei 101 A Dawt


SAC Ralhraang ih “Digital currency” tuah tum ve thu ah Mithiam pawl Annka - Falam Online Media\nSAC Ralhraang ih “Digital currency” tuah tum ve thu ah Mithiam pawl Annka\nRampi cozah tiawtu, mipi hnonmi SAC ralhraang cun tlaksiatlam a pan cuahco mi rampi tungdingsaal dingin santhar paisa, tham theih lo “digital currency” tuah thei an beisei.\nDigital tangka cun ramsung paisa luansuksodan a ti danglam an beisei ih, a tuah dan ding belte an fiangfai lo.\n“A ṭha zawngin ramsung paisa hman dan tampi a ti danglam ding. Amahbelte local company thawn kopaw in maw, kan mah cozah lawng in kan tuah ding ti cu kan ciang hrih lo. Fiangten rel cun thuthluknak kan tuah hrih lo” ti`n SAC ralhraang aiawhin Zaw Min Tun in a rel.\nSAC ralhraang hrangih tlangautu Zaw min Tun cun duh tik caan ih tuah thei men vekin a rel nan, Kawlram hrang paisa tamzet rak puuktu World Bank ih ṭuanvonei Kim Edwards cun a letling in a rel.\n“Digital currency tuah ding cu thil olai a si lo. Rampi pakhat hrangih tuah ding a si tikah a hngetmi le rintlak duundaan tampi tuah a ṭul.”\n“September 2021 ih a tawp zomi kumpi budget kan thlir tikah ramsung pursum tuahnak cu zaṭek 18% rori a tlaniam. Hmailam hrang kan ruah dan ah zaṭek 1% baaklo pursum tuahnak a ṭhang lo ding ti`n kan hmu. Curuangah “Digital currency” tuah thei dinhmun an si lo ti`n kan hmu” tiah Kim Edwards cun a rel.\nCentral Bank of Myanmar ih director-general Win Myint khalin thil olai a si lo thu a rel ih “tu dinhmun ah digital currency thu kan zir rero. Aṭhatlam siseh, a siatlam khal kan thei ciang a ṭul” a ti.\nAtufang Kawlram dinhmun cu siat lam a pan vivo ih, pulhnat boruak umloin Min Aung Hlaing in ukhruainak rak lak lo bet seh la tuhlan hnakin pursum tuahnak zaṭek 30% hrawng a ṭhang ding tiah mithiam pawl in zumnak an nei a si.\nUnau ah Kaiaw dingin Ralhraangbawi Min Aung Hlaing in PM Hun Sen hnen ah dilngen\nSiarbet : Unau ah Kaiaw dingin Ralhraangbawi Min Aung Hlaing in PM Hun Sen hnen ah dilngen\nCambodia Prime Minister Hun Sen cu SAC ralhraang sawmnak thawngin January 7 ah Kawlram ah a ra tlawng.\nNi 2 caam dingin a ra ih, Naypyidaw a thlen hnu, Min Aung Hlaing thawn hmaton thureltlangnak an nei lai ah ralhraangbawi Min Aung Hlaing cun unua ah kaiaw dingin PM Hun Sen hnen ah a dilngen.\nCuih thu cu amah Hun Sen rori`n Cambodia hrambun Fresh News hnen ah a sim ih “senior general Min Aung Hlaing in a Godbrother dingih in dilngen cu ka tha tho zet” tiah a ti.\nCambodia PM Hun Sen cun “innsang tongawkhawmnak lole Ṭhitawknak puaipi tivek a um tikah khuallian dinhmun in sawm tengteng a beisei” tiah a rel bet a si.\nMyanmar junta chief asks Hun Sen to be ‘Godbrother’https://t.co/tBOXHD5b1c pic.twitter.com/l45wBZgoJk\n— Herald Malaysia (@heraldmalaysia) January 10, 2022\nCambodia PM Hun Sen le ralhraangbawi Min Aung Hlang tongawknak cu leitlunhuap rampicang le human rights thawn pehpar ih hnaṭuan pawl in nasaten an soisel ih, ASEAN Human rights ṭuanvo neitu tla cun an pahnih hrang hlawk nak hrangah an tongaw mi a si ti`n an soisel ve a si.\nCambodia PM Hun Sen in Ralhraangbawi Min Aung Hlaing a phat san\nSiarbet : Cambodia PM Hun Sen in Ralhraangbawi Min Aung Hlaing a phat san\nTuṭum, ASEAN hruaitu a simi Combodia ram cun January thla sung ih a ṭhulh zo mi annual ASEAN foreign ministers meeting cu Feb 16-17 ah tuah dingin a nemhnget.\nCuih meeting ah Cambodia Prime Minister Hun Sen cun SAC ralhraang a sawm tel tum lo tiah sunglam thuthang dongtu rintlak kyodonews cun a tarlang.\nSAC ralhraang in ramsung a hraang zawng cangvaihnak a ti tawp cuanglo ruangah hitin thuthluknak a tuah ti a si ih, “ramsung remdaihnak hrang hmalaknak malte tal a um lo cun SAC ralhraang ai ah ramkhelnak thawn pehpar lotu sawm an si ding” tiah an tarlang.\nCambodia mulls rescheduling ASEAN foreign ministers’ meeting mid-Feb.https://t.co/VvJgIjRMpd\n— Kyodo News | Japan (@kyodo_english) January 29, 2022\nPM Hun Sen thawn naivaitu miṭhenkhat cun SAC ralhraang in ASEAN thusuah a thlun lo ruangah meeting sawm tum lo mi sivekin an rel nan, Combodai ramsung buainak ruangih soiselnak a tam ruangah siseh, Indonesia le Malaysia hruaitu pawl in SAC ralhraang sawmtel an duh lo ruangah PM Hun Sen cun a hnaṭuanpi mithmai zohin le Leitlun mipi mithmai ngah duh ah hivekin thuthluknak a tuahmi a si tiah mithaim pawl cun an rel.\nSAC ralhraang hin hnon a tuar nak ASEAN pawlkom ah lut kir saal thei dingin PM Hun Sen cu karbak ah a hmang tum.\nKawlram tlawng dingin SAC ralhraang in a hranten a sawm ih Min Aung Hlaing thawn sangkakhar meeting nak tiang an rak nei dah.\nAsinan, atu ah, leitlun mipi mithmai zohin le a hnaṭuanpi pawl nornak zaar ah PM Hun Sen cun annual ASEAN foreign ministers meeting ah SAC ralhraang a sawm tel lo tiah theih a si nan, leh hnu ah a thu ṭhawn saal in meeting a sawm saal khal a si thei.\n← Ralhraang SAC ralkap in PDF mithiruak pawl Khawmi zohterhrim\nMAH hrangih mithupi pawl a thup thiarin Inn an ṭhawn →\nUN ih ṭuanvonei Christine Schraner Burgener in SAC ralhraang a Dem\nSeptember 14, 2021 Ni Hnem Sung 0\nKawl Ralkap pawl i Tumtahmi – Pu Ngun Thawng\nChinram hriamkaibu thawn pehpar mi thu ah Mandalay ih Doctor 14 pawl licence phit sak


Ralkap In An Hremnak Ruangah A Kut, Keruh A Kiak, A Hna A Set Ih A Hliamhma Tuar Loin A Thi – Meifar\nRalkap In An Hremnak Ruangah A Kut, Keruh A Kiak, A Hna A Set Ih A Hliamhma Tuar Loin A Thi\nNay Pyi Taw, Pyinmana khua ih um mipa kum 29 mi Ko Yan Paing cu ralkap pawlin thu an sut ih an hremnak hliamhma ruangah tuisun October 1, 2021 ah mual a liam. Ko Yan Paing cu May 2 ah a relhnak inn pakhat ah puak thei thilri thawn ralkap pawlin an kai.\nCumi hnuah amah thawn pehtlaihaw tin mino 3 an kai bet, Ko Yan Paing cu an hrem nasa tuk ruangah a kut, keruh pawl a kiak ih amahten a feh thei nawn lo. An vuaknak ruangah a hna khatlam a set.\nAn sungkhat in “Thusutnak hmun ah nasa zetin an vuak, an hrem. Na thurelmi a bangaw lo tin an vuak ciamco ruangah a hna a set. Amahten khal a feh thei nawn lo” a ti. A taksa zaten ah an vuak, an velhnak hliamhma a khat thluh nan an tuamhlawm duh lo.\nCutin an hrem hnu ni 8-nak ah Nay Pyi Taw thawnginn ah an kuat, a innsang pawlin thawnginn sungah a hliamhma pawl tuamhlawm sak dingin an dil nan an cohlang lo. Cun, a innsang pawlin siivai an kuat nan a hnenah a thleng lo, hliamhma nasa zet tuar phah in thawnginn sungah an khum.\nA rualpi pawlin “Miṭha zet a si, a thinlung khal a pacang tuk. Amah thawn lamzawh tlang cu thazang kan ngah thei tuk” tin media hnenah an sim thei. September 26 ahcun a bese tuk zo ruangah siizung ah an fehpi nan ṭhalam a pan thei nawn lo ih October 1, 2021 sun ah a thi. Amah thawn an kaihtlang mi mino 3 cu an harhdamnak a ṭha ih thusutnak hmun ihsin thawnginn ah an kuat zo.\nImphal Airport Ah Kawlram Mi 14 An Kai\nA Tlangval Hrang Phuba La Dingin Meithal A Keng, A Meithal Parah A Tlangval Ih Hmin A Ngan


Siatnak Rapthlak Zet An Tong – Meifar\nSiatnak Rapthlak Zet An Tong\nRussia ralkap pawlin Ukraine ram la dingin an va siim ciamco nan tuini tiang an la thei hrih lo, an duh vekin an cangvai thei lo ih mithi le hliamtuar an tam zet. March 8 ah UDD in Russia ralkap 2,000-4,000 karlak an thi zo tin an tarlang.\nUkraine mipi pawl khal sahimnak hawlin hmun dangdang ah an tlan. Tu’ah Russia ralkap pawlin siatnak rapthlak zet an tong thok, cumi cu vur a tla ciamco ih khua a dai tuk ruangah Russia ralkap pawl cu duh vekin an cangvai thei lo.\nRussia ralkap pakhat khal khuadai in a hmetthat zo, khua a dai tuk ruangah an motor engines khal a nung lohli thei lo ih an ti hlum ta a ṭul. Mak zetin kumdang aiin Ukraine ram hi khua a dai sawn ih 10C’ a thleng, khuadai lam hi 20C’ tiang a thleng ding ti an zum.\nUkraine ram boruak umtudan zingzoitu Ben Barry in, “Russia ralkap pawlin hitin khua a dai tuk ding ti an theicia lo ruangah buainak an tong. Ukraine mipi pawl khalin khuadaih tuk ruangah harsatnak phunphun an tong ve” a ti.\nCovid-19 In A Damlo Ruangah A Rualpa Nupi Neihnak Puai Ah A Telve Thei Lo, Zuk Thawn A Tel\nOnline Milar A Thi, A Pa In, “A Khuasia Pawl A Do Neh Lo” A Ti


Kum 10 Sung A Room Sungah A Fala Arak Thup – Meifar\nKum 10 Sung A Room Sungah A Fala Arak Thup\nJune 11, 2021 admin Leitlun 0\nIndia, Kerala ramsung ah thuthang danglam zet a darh ciamco. February 2010 kum ah Palakkad district, Ayilur khua ih um fala kum 18 mi Sajitha cu a rualpi tei inn ah leng dingih a suak ih a hlo lanta.\nA nulepa in palik hnenah an report ih an hawl rero nan an hmu thei nawn lo, cutin a innsang le an khua mipi pawlin a thi zo ah an ruat. Asinan, an inn kiangte ih um a tlangval Rahman hneah arak um ringring.\nCutawk laiah Rahman cu kum 24 mi a si ih Sajitha thawn an duhaw ti zohman in an thei lo, an innsang pawl khalin rinhlelnak an nei lo. Rahman cu electrician a si ih a thiamthil hmangin a room cu a phit thluh, a innsang pawl khal a room sungah an lut thei lo.\nCun, a room sangka kiangte ah electri hri a ret ih aum lo sungah an rak lut tum asilen electri in a laih ding. A nulepa in a cangvaihdan danglam an rak ti thei zet, a thluak lam a kim nawn lo si ding an rak ti.\nA san cu a room sung lawngah rawl a ei ṭheu ih a hlan ih a rawlei aiin a ei tam sawn, a hlan ih a ei/in duhlomi pawl khal a ei/in duh thlang ruangah a innsang pawlin mak an ti thei zet. An theihsuahdan cu Rahman khal a hlo thutthi, thla 3 hrawng a hlo zo ih a innsang pawlin an hawl rero.\nA hlo ngai siloin a fala cu hruaisuak in hmundang ah nunthar an rak din sawn a si. Rahman cu truck mawngin sumpai a hawl ṭheu, a truck mawng lai cu a naupa in arak hmu ngah ih a dingter nan a ding duh lo ih a tlanlan.\nCutin, a naupa in palik hnenah a report ih an zingzoi vivo hnuah an kai ngah. Rahman in kum 10 sung a fala arak thup zo ih an tlanhlo thu a phuangaw, a fala arak thupnak cu an innsang veve in neihawk an siang lo ding ti an phang ruangah a si. An thuhla cu court in a buaipi rero lai ih ziangkim an sinpi hmel a bang.\nRalkap Kilkhawi Mi USDP Member 70 That An Tong Zo, MP Hlun An Kap That


Kan Vahvaihnak New Delhi…Ka Vahvaihnak New Delhi - Chinland Today Media\nKan Vahvaihnak New Delhi…Ka Vahvaihnak New Delhi\nAugust 24, 2009 1:25 pm·3 comments\nVahvaihnak New Delhi\nKan ram khumpinu ih hnawh tuarin le tikcu caan ih fialnak ruangah thinlung khawruahhar phahte’n, nunthar thawk dingah kan ram kilkip ihsin Delhi ah ti cupco in kan ra thleng khawm a si hi! Vakvai kan si.\nSimsin thu kan theihmi Delhi thuhla cu kan ruahvek a si nawnlo. A khawpit kan tilo ih hlei ah a borhbah daan kan zoh rem theilo. Zalen in kan tlangleng ding tiih ruah laiah lungretheihnak thimkhawzing a tlung sawn riangri. Zo mawhthluk theih si ta fawnlo.\nThinharnak cu ?oruah bangin a sur. Duhmi kan lei in kan ei thei nawnlo. ‘tuanlo cun ei hlah seh’ timi thu a fiang sinsinnak dingah ttuanlo hrang ahcun ei ding khal a um lo.\nKan ram ih Lalnu le Lalpa ti aw ve, nunnuam le hahdam takih tlangleng thei rori raltlan (refugee) hmin kan ken ihsin kutdawh men bangin, fapa tlanhlo men bangin, hnawl mi men bangin, khua le ram neilo men bangin sukso ah kan tawi kan vak.\nRawlhmeh dangdang a thleng theitu khalin rawlhmeh kel kan lei theitawk kan lei ih kan hmeh a ttul thlang. Inn luahnak pi le pu mithmai zoh a ttul. Hnattuannak pi le pu ti lungawi a tul, thil cephnep lei a rak ?ul, thlatin inn luahman le thlatin sumsuak ruat phah ih khawkhannak neih a rak ttul bet.\nA tawizawng in kan sim asile, kan thinlung in a nuam le thiltha pawl a thei ttheh ko nan harsatnak ruangah sumpai lo cun zianghman kan pitling thei mi a um lo. Theihzetmi thu khal theihlo bangih hnaset tun a ttul, hmuhmi thil khal hmulo bangih liamsan, duhmi khal duhlo bangih dungtun- san men hi kan dinhmun ih a phut tawk a si.\nKan tumtahmi le kan ruahsannak pawl tla cu thli in faanghi a seemhlo bangin khuilam ah a seemhlo ttheh ti khal thei nawn-loin, kan tumtahnak le khawkhaannak pawl cu thimkhawzing in a khuh mepmep ttheh ih poisak nein nawn-loin, a um-um, a remrem, kan tonton, kan hmuhmuh tuah dingin kan ralring mai. Nuntu-khawsakdaan a harsa a si.\nThinharnak bettu ah, lungphannak ttek a tla ih khua a ri durdo, nimthla a kau zohzoh ih cutin gas a cem thok, faangfai a cem, meisa-bill pek a rak ttul ih hlei ah kan sawmlo khualsia thlengin damlonak nasatak cun in tlakbuah ih betah kan sumpai neihsun pawl cu an thla rak bun-aw in hmuhlonak ram ah in rak zamhlohsan.\nHarsatnak le mi vakvai dinhmun kan thlennak hmun pakhat cu New Delhi a si rori. Harsat tuarngam dingin kan khua ciar in kan pawksuak cio ko lo maw kha..?!… Harsa ding kan sisi, tuar ding kan sisi, feh sinsin ding kan sisi, nawr vivo ding kan sisi, hmailam panih feh rero kan sisi, dungtolhlo ih hmaitontu kan sisi, nikhat nini ahcun kan thleng ding kan tum ram.\nKharkhem khal thing parah a lawnsuak ih Cumkheng khalin Sabek tlancakzet tlanzuamawknak ah a neh ko. David khalin Goliat mi tumzet a neh thotho. Abraham Lincoln khal siarcawklo hlawhsamnak a ton hnu ah US president dinhmun a thleng thei.\nLeitlun ah harsatnak a tuar ttheh zo ti a umlo vekin, kan tuarmi harsatnak le mangbangnak pawl hi mi khalin an tuar ve. Mah cio ih kan tuarmi harsatnak hi mi in an tuar ve lo dingah kan ruat ttheu. Mi’h tuar zomi le tuar rerolai mi kan tuar ve a si. Phan ding a um lo.\nA thlenglai ding. Kan hmulai ding lungawinak ni-eng mawi. Kan tumlai ding lungawinak le hlawhtlinnak Jubili dar. A luanglai ding, a fawrlai ding kan mitthli, asinan riahsiatnak mithli si nawn-loin lungawinak mithli a si thlang ding. Hlawhtlinnak in na mithli a lo hnulsak ding ih thinsaute ih a hngaktu pawl cu tuartheinak in hlawhthlinak laksawng a pe ding a si.\nNa tumtahmi na hlensuaklai hlanlo dungkir loin tuar phahin hmai nawr vivo aw. A caan a kim cun na hlawhtling lai ding a si.\nZiang a si duhdawtnak…?\nLai Luah Khum says:\non August 25, 2009 at 12:22 am\nRam dang ih vahvai cu ol lo ngai…\nNa feeling cu ka lo theih pi..\nngan sinsin aw\nA dik nasa, Rak ngan sun zawn aw la a tha zet ding, A cang len T ai ah ? lo len tt. vek tla na hmang hmun khat deuh in hmang thei aw la a tha zet ding\nroselind ngun says:\non March 22, 2010 at 2:47 pm\naw si ngai lai mi hi mi vak vai ka\nn si cu leh mi van tha zet tla kan si\ntin ka ruat ziang ah ti le har sat nak\nkan in mi cu pathian nih in thei sak hrim hrim tin ka ruat


Zualko: Pi Mang Nei Tial (Thawng Lian Nu) Nih Mual A Kan Liam Tak – The Cherry Par\nZualko: Pi Mang Nei Tial (Thawng Lian Nu) Nih Mual A Kan Liam Tak\nPi Mang Nei Tial (Thawng Lian nu) nih Feb. 3, 2021 , Zaan sml 10 ah Kalaymyo ah mual a kan liam tak. Kalaymyo Ka Nu, kanmah innsaang nupa farual hrangah na thlum cuang, na tha hleice. Ka fale hmuahhmuah na kutneem in na pom theh hai. Na zaang hlum in na pawk theh hai. Fale hrangah sianlo neilo ka nu. In duhdawtnak kan hngilh thei lo ding.\nSungkua ih nubik dinhmun tuanvo latu, unau hmuahhmuah tlunah thleidan neilo duhdawtnak neitu, tu le fa pawl kan zate hrangah kan dornak le in duhdawttu, ziangtik lai khal ah ziangtik caan khal ah zovek par khar ah ‘duhdawt ko u, ngaithiam ko u’, tiah rotha thu in cahtu Kawl Ka Nu, Pathian hnenah lungawi aipuang zet in cawl thlang aw maw. Vanram nuam in in rak hmuak leh aw maw ka nu. Christian Goodbye Kalaymyo Ka Nu. Credit: Ni Cung Thang\nCHIN STATE CM THAR AH Pu.T.SAN MAWI NIKHUAI AN CHIAH. TULIO THAWNGPANG. General MinAungHliang hruaimi Ralkap Cozah nih cun 2/2/2021 ah The Union Administration Council cu Ralbawi General-8 le Taingyinta-3 he fonhin 11 Members in an dirh cangi, States le Regions-12 ah Chairmen(CM)an chiah dih hna i, Tanintary Taing le Yangon Taing cu hi caa ka tial lio tiang an chiah rih loh.\n← Nihin ah UN Security Council nih emergency meeting an tuahmi\n2021 Buainakpi (Uprising) Ai Thawk Taktak Ko Rua →


Falam Peng sungih raltlan/ralkian hrang ṭuanvo latuding FTIMT pawlkom dingsuak | Falam Online Media\nFalam Peng sungih raltlan/ralkian hrang ṭuanvo latuding FTIMT pawlkom dingsuak\nJune 17, 2021 July 2, 2021 Ni Hnem Sung\t0 Comments\nFalam peng sungih raltlan/ralkian thu thawn pehpar in tuakto bu FTIMT (Falam Township IDPs Management Team) cu June 17, 2021 (Tuni) ah mipum 15 thawn Falam Christian Ministers Fellowship (FCMF) le Zatlaang Pawlkom hotu pawl ruahrel khawm in dinsuah a si zo. Atufang Falam peng sungah beunak hawl in a ra thlengmi Thantlang peng, Khualhring tlang tluan khuami mipum 600 lenglo pawl zohkhennak le Falam peng sungih raltlan/ralkian um tik caan ah semrem le fuhzet ih zohkhen aw thei dingin hih team cu an dinnak a si tiah țuanvo neitu pakhat in a sim. Team sungtel 15 le sector 6 cu Central Committee for Chin IDPs Help (CCCIH) thawn pehzom in țuan tlaang ding an si.\nFTIMT țuanvo neitu pawl cu:-\n1. Coordinator – Salai Nhgepi Thian Uk Thang (CCCIH)\n2. Joint Coordinator 1 – Pu Za He (CCCIH)\n3. Joint Coordinator 2 – Sm Bawi Nei Cuai (Bingbi group)\nSector 6 țuanvo nei pawl cu:-\n1. Food and Shelter – Sy Lalawmpui (FMP), Sy Ram Lian Thang (FCC YF)\n2. Data and information – Salai C. Dik Thang le Salai Ezra (FMP)\n3. Health Care – Sm Țial Kip Hoi (CRCDF) le Sy Tuak Sang (Red Cross)\n4. Finance – Pu Hrang Lawm Thang (GCO) le Rev. Dr. F Thiam Uk (FCMF)\n5. Logistic – Pu Van Siang Thang le Pu Hrang Za Lian (Falam Pacang no)\n6. Psycho/Social Support – Rev. Ye Aung le Rev. Thang Za Khum (FCMF)\nTuni meeting kaitu 18 pawl in mah le ti thei zat cio an thawhkhawm ih ting 10 lenglo an ngahmi thawn Faang le First Aid kit pawl an cah cih ih Internal Displaced Persons (IDP) timi raal tho ruangih umnak inn le Lo tansantu pawl (hramlak um siseh, khuadang ih beu siseh) hrang timlamnak nei cia dingin hmalaak an thokmi a si. Falam khuasung ih um bulpak, innsang le kawhhran pawl thawn țan laak tlaang tum a siih ram sung/leeng seherhtu pawl thawn țuan tlaang ding khal tumtah a si.\nSumpai thawn țanpi awnak dingah Coordinators pawl hnen ah siseh, Finance sector țuanvo nei pawl hnen ah siseh, pehtlaih theih ringring a si.\nSector hnațuan pawl cak thei dingin:-\n1. Food and Shelter – Sy Khua Za Kim, Pu Van Nei Thawng, Salai Van Lal Cem Bik\n2. Data and information – Salai Lai Lian Hmung, Mai Annie Kim, Salai Obed Lynn\n3. Health Care – Sm Ei Phyo Wai, Sm Lal Nei Kim, Sm Nei Za Iang\n4. Finance – Pu Dar Lian Uk, Sy Nang Sian Mung, Pu Cung Uk Peng\n5. Logistic – Rev. Hrang Tho, Pu Min Kyaw Naing, Pastor Hrin No Uk, Pastor Philip Lian Uk Thang\n6. Psycho/Social Support – Rev. Dr. Joel Za Hlei Kap, Rev. D Vai Lian Zul, Rev. Dr. Mang Hup Luai tepawl khal sawm bet dingin an relcat tiah theih a si.\nHih FTIMT cun Local IDPs Management Team (LIMT) pawl cu din bet in, a țul dan ih zirin, camp lole khua ih IDPs pawl hrang a țulmi pawl tawlrel dingah an timlammi a si. Atu ah Falam khuasung ah Thantlang peng ihsin ralkian a ratu 100 lenglo le Leilet khua ih a beutu 600 lenglo hrang a țulmi bomnak pawl pe thei dingin tawlrelnak an nei rero tiah theih a si. (FCM)\n← NUG cozah in Nehnak co thok\nGermany coach Joachim Löw mualpho lala →\nRalkap tirhkoh sidingih ruahmi mipali cu Hakha mino in Hrem\nMarch 8, 2021 Ni Hnem Sung 0


A Ciang Zo : Ramsung Internet reekbetawknak hrangah China a cangvai thok | Falam Online Media\nKawl ralkap in Myanmar kumpi cozah thuneihnak a la hnu ah Communist party kut sungih ummi China le Myanmar ralkap hi pehtlaihawknak an nei zia a lang sinsin.\nZaanṭim lai ah China ihsin Myanmar ram ah vanzam a lut thup ṭheu ti cu kawlram mizapi in kan thei ih, atu khalah leitlunhuap pehtlaihawknak a simi internet thawn pehpar in reekbetawknak tuah dingah China cozah in kawl ralkap a bawm hai tiah thuthang a suak.\nHih thuthawn pehpar in Representative Council of the Lingnan University Students’ Union ih Chairman Nathan Law cun “Mipi zalennak humbettu kawl ralkap cozah cu internet reekbetnak tuah dingin Chinese Communist Party in a bawm hai tiah thuthang kan dong” ti`n Twitter ah a tarlang a si.\nCredible sources revealed that the Myanmar military government is receiving “technical support” from the CCP to build similar internet firewalls to block access to Twitter, NYT, FB etc. The internet cutoff serves this need.\nDictators help each other and CCP is leading the way.\nChina cozah hin a ram sungah internet reekbetnak nasaten a tuah ih an ramsung hmun ṭhenkhat ah hman ngah lo dingih a phitmi website pawl cu a tanglam tavek`n an si. (HongKong le Macau telloin)\nGoogle, Facebook, Wikipedia, Netflix, Blogspot, Instagram, Twitter, Twitch, Pornhub, Tumblr, Imgur, Dailymotion, BBC (ṭhenkhat), quora, Vimeo, The Guardian, Daily Mail, MailOnline, Breitbart News, Flickr, HuffPost, DuckDuckGo, Wall Street Journal, Reuters, Jehovah`s Witnesses website, NBC News, TIME, CBC, ABC, Apple Daily, Viber, NordVPN, The Economist, ExpressVPN, Voice of America, NBC, RFA, Al Jazeera English, Human Rights Watch …. tvk (kan theih lar deuh milawng kan run tarlang. Kimcang in na zoh duh le hinah hmet …. List of websites blocked in mainland China)\nKawl ralkap ih tawlrel rero mi Cyber Security Law a nungsuak cun Myanmar ram khalah mipi ih hmanbikmi social media website (Facebook, Twitter, Instagram tvk) le thuthang laknak website tamzet cu ramsung ah hman theih lo dingin an phit ding tiah zumnak a um a si.\n← CDM ih telve Siizung hnaṭuan mipum 100 luan cu Mipi in ralṭha zetin an runsuak\nPi Suu Kyi tayacuai nakah Pukmah 25 an belhbet →


Thlirnak Le Hmuhdan Archives - Page 16 of 18 - Chinland Today Media\nChin Ṭong Tlaksiatnak\nCHIN ṬONG TLAKSIATNAK Part-2 THANG LIAN MUNG 4. Tappi Ṭong Tlunih Hmuhdaan Hmanlonak Mi tamsawnpi ih hmangmi ṭong(majority language) hmangtu pawlih mi malsawnte ih hmanmi tong (minority language) tlunih hmuhdaan hmanlonak ruang khalah ṭong pawl hlo dingah thazang a pek. Ziangahtile mi tampi hmanmi tong hmangtu pawlin mi malte hmanmi tong cu san a man lo ih tong pakhat ih […]\nby CT Media ·\tOctober 24, 2012 ·\nKan Chinmi in ziangtin ṭong pakhat hmang tlang tahratin pumkhat ah kan fuun aw thluh thei ding timi thuthawn pehparin Dr. Hre Kio cun a ruahnak a tanglam Youtube ah a simfiang. Kan dung thla ziangmawzat liam zo khalah Pu No Than Kap cun ṭong pakhat kan ṭawmawk thei ding a thupitzia a rak tar dah. Youtube zoh harsa pawl hrangah a […]\nby CT Media ·\tOctober 17, 2012 ·\nPu No Than Kap in Dr. J.H Cope A Hmuhdaan parih H. Sui Lian Mang ih A Hmuh Ve Daan\nPu No Than Kap ih Dr. J.H Cope a hmuh daan a ngan mi parah H. Sui Lian Mang cun a tanglam vekin CT commentnak ah a let ih mipi hmuh awl ding ah kan tarlang. Upatmi Pu Than, J. H. Cope na hmuhdan na run ngan ih theih thatha tampi a um. Ka hmuhdan maltein run tarlang ve sehla – […]\nby CT Media ·\tOctober 16, 2012 ·\nFalam tlangtluan mi pawl tlukih hruaitu nei tha Chinmi lakah kan um lo ding. Kan hruaitu le upa rinsanmi pawl cun kan hlan ah thil tamzet an rak hmuhsuak, an rak tuahsuak zo. Tui, santhar cin ihsin kan hruaitu pawl ih sambaunak pholang le kepheh daan kan thiam ciamco. Curuangah mipi sawn hin hruaitu thapek le zawnlungzet in an dung […]\nby CT Media ·\tOctober 3, 2012 ·\nTu kum 2012 October thla kan thleng lala ih Lai kumthar pui pi tla kan tuah la la theiding ruangah a lung awi um na sa hi Kumthar puai hi Kan Falam peng ram hrin te te in kan kawh daan a dang cio. Thopuai, Dongpui, Fanger tvk. Ziang a si khal le Lai mi pawl kum kan siarnak a […]\nby CT Media ·\tOctober 2, 2012 ·\nBawi Ceu | Manila Kan ukawknak that thei lo ruangah phunhra on veten College kai hnakin Bible tlawngah kan thlah aw ciamco. Bible tlawng kan hun theh le veten Pastor tuan thluh kan tum cih. Nu le pa khalin kan duhsakbikmi a si. Tumtahmi cu; 1) Acozah ah hnatuan ngah a har tuk, a harlawng si loin a um lo […]\nMuslim duhlo zawngih zuknung tuahnak ruangah leiltun ramtin ih Muslim pawl cun an thinhengnak nasa zetin an tilang ih buainak na men lo an suahpi. Pakistan ram ahcun mani sun tlawngkai ninga ni tla cu zung hmuahmuah khar in um cawlh ni tiin acozah in a puang. Hi ni cu ‘Day of Love for the prohphet’ (Phofet duhdawt ni) ti […]\nby CT Media ·\tSeptember 22, 2012 ·\nKawlram President Thein Sein le dokalhtu party hotu Suu Kyi cu U.S ah an tlawng ding. Hi an tlawng dingmi hi Kan ram hrangih thupi zet thlengawknak a um theinak ding hrangih poimawh a si ticu an pahnih in an thei. Suu Kyi tlacun tui ttum an tlawnnakah Congression Medal lawman 2008 ih an rak pekcia mi khal laknak a […]\nby CT Media ·\tSeptember 15, 2012 ·\nA hnuaita pawl rak siar awla, na thinheng lo dingah ka lo ngen. Nan kawhhran ka zionak a silo, a point ngaingai hman ka tarlang ngamlo so khaw. Curuangah keimah in ti san tiah rak ruat duh hlah aw, hivek hicu kan Laimi kawhhran/fellowship ah a common tuk zo! Mipi: Kan mipi ka zoh rero tikah thlaraumi ngaingai ka hmu […]\nby CT Media ·\tSeptember 14, 2012 ·\nUSA ih um mi, a hleice in Indian State sungih um Chin mi pawl zoh in hmailam kum 10 tikcu can ih kan dinhmun ding thlirnak hi neih a tha ve zet in ka thei. Mah hmuhban tawkte le tontehmi tete ihsin ruah khawm hnik sehla. Cozah le mipi karlak, sungkua, nu pa karlak, tlawngta pawl dinhmun le hnatuannak dinhmun […]


A Nupi A Nu Tei Inn Ah A Tlan, A Thinheng Tuk Ih Motor In A Pi Tei Inn Cu Ava Pahsiat – Meifar\nA Nupi A Nu Tei Inn Ah A Tlan, A Thinheng Tuk Ih Motor In A Pi Tei Inn Cu Ava Pahsiat\nJuly 3, 2021 admin Leitlun 0\nMalaysia nupa tuakhat cu June 28 sunah an kawkaw ih an pa in kut a thlak ruangah innsang nu cu a tlan, a fate 3 hruai in a nu tei inn ah an va tlan.\nInnsangpa in an tlan ti a theih veten a thinheng tuk ih motor tumpi lorry in a pi tei inn cu ava pahsiat rumro. A patsiat hnuah a nupi cu kut a thlak tum ih venghnen pawlin palik an rak ko man ruangah kut a thlak man lo.\nAn inn a pahnak ah hliamtuar an um lo. Innsang nu kum 30 mi in a pasal in kut a thlak ringring ih a hmai khalah a thong. Curuangah a tuar thei nawn lo ih a tlan thu palik hnenah a sim, a taksa par khalah a pasal ih kutthlaknak hliamhma an hmu ih a pasal cu an kai.\nA nupi le a fale pawl cu hmunhimnak ah an ret ih an inn sia khal runsuaktu pawlkom in an remṭhah sak. Palik bawi in “Nupi cu ṭongkam elawk dan, kawkawk dan cu a si ko. Asinan, ṭongkam elawk tikah kutthlak awk ding a si lo, thahrum thawnnak in cinfel tum ding a si lo. Ṭhaten thurel tlangnak ihsin nupa karlak ih thubuai cu cinfel tum sawn ding a si” a ti.\nMyanmar Rampi Aiawh Ih Billiard Champion Ngahtu A Thi\nLondon Ah Asian Nu Ih Ruak An Sar, A Lu Um Lo


Monui Cangvaihnak Ruangah Mopa Ih Mitthli A Luang – Meifar\nMonui Cangvaihnak Ruangah Mopa Ih Mitthli A Luang\nFebruary 2, 2022 admin Leitlun 0\nUS, Alabama khawpi ah fala le tlangval tuakkhat cu Pathian hmai le mipi hmai ah kutsihnak an nei ih monui cangvaihnak ruangah mopa cu lungno in a mitthli luang.\nFala Kelsey le a tlangval Michael hi 2018 kum ihsin an kopaw zo, Michael ih nulepa Paul le Gina cu hnaset an si ih thawmvang zianghman an theithei lo ruangah kut cangvaihnak ih biak an ṭul ringring. Kelsey in a tlangval ih nulepa cu a theitawk in a kut cangvaihnak thawn a be ṭheu nan duh vekin a thiam thei lo.\nAn neihawk hlanah hnaset pawl biakawk dan American Sign Language (ASL) cu a thupten arak zir ciamco, kutsihnak an nei ih thutiamkam awknak an nei. Kelsey in thutiamkam awknak ah avun nei cu hnaset pawl ih theithiam dingin a kut cangvaihnak thawn thutiamkam awknak anei cu mopa in thilumdan hi a theithiam hngal ih a lungawi tuk ruangah a mittli a luang.\nA nulepa Paul le Gina khal an lungawi tuk ih an mothar cu an lawm rero. Kutsih lai ih a cangvaih ding thuhla cu kut cangvaihdan rak zirhtu a nute, pastor Harvey le video zuktu lawngin an theicia.\nKelsey in, “Michael le a nulepa ṭihzah upat peknak ah kut cangvaihnak thawn thutiamkam awknak ka nei tum. Mopuai ih teltu zaten in ka thutiam kammi pawl hi thei ve hai seh ti ka duh, a thupten zarhkhat sung kut cangvaihdan hi ka zir ih ka hlawhtling. Tuini tiang ka ni le ka rang in kan kutsihnak thuhla cu an rel ringring lai” a ti.\nKelsey in a tlangval Michael a duhdawt tuk ruangah a nulepa khal a duhdawt ih an kutsihnak ih thilthleng ziangkim cu rak theithiam ve hai seh ti a duh ruangah kut cangvaihnak thawn thutiamkam awknak a tuah, tu’ahcun innsang thar nei in nuam zetin hringnun an hmang rero lai.\nIran Ramah Mipa Le Mipa Kopaw Cu An Thlai That\nRaltlan Nufa An Hlo


Karen Ralkap Pawlin ‘KNDF In Kahcawlhnak An Phuang Mi Ah Kan Tello, Ralkap Pawl Kan Do Vivo Ding” An Ti – Meifar\nKaren Ralkap Pawlin ‘KNDF In Kahcawlhnak An Phuang Mi Ah Kan Tello, Ralkap Pawl Kan Do Vivo Ding” An Ti\nJune 18, 2021 admin Lawrkhawm 0\nJune 15 ah Karen hriamkai ralkap pawl finkhawmtu KNDF in “Mipi in an tuar tuk ruangah camkhat sung kahcawlhnak kan nei lawk ding” tin thu an rak phuang. Karenni Nationalities Defense Force (KNDF) cu Karen hriamkai ralkap pawl finkhawmtu a si ih a sungah pawlkom dangdang an umkhawm.\nCamkhat sung ralkap thawn kahcawlhnak nei tum pawl cu hriamkai pawlkom pathum Karenni National People’s Liberation Front (KNPLF), Karenni National Peace and Development Party (KNPDP) and Kayan New Land Party (KNLP) an si.\n1990-2000 sungah ralkap thawn lungrual in kahcawlhnak an rak nei zo ih ralkap pawl bawm in doawknak khalah an tel ṭheu.\nKNDF thuphuangtu in “Kan finkhawm awktu pawlkom hmin in ca an suah nan zianghman kan thei lo. Kayah Li Phu group khalin zianghman an rak thei ve lo ih an cohlag lo thu an phuang zo, ralkap pawl kan do vivo ding. KNDF sungih um hriamkai mino pawl khalin kahcawlhnak thuhla cu an dokalh a si” a ti.\nKNDF member pakhat in “KNPLF le KNPDP cu ramri hriamkai an si, KNLP telin ralkap pawl thawn meeting an rak nei ih an hmin in meeting an kai lo. KNDF hmin in meeting an kai, KNDF aiawh ih meeting kai khal an si lo. Kannih mino pawlin zianghman kan thei lo” a ti.\nKaren hriamkai dang pawlin kahcawlhnak phuangtu pawlkom 3 thawn meeting kan nei ding, KNDF sungtel zaten lungkimnak tello ih meeting an va kai ruangah thurel tlangnak kan nei ding tin an tarlang.\nKayah Li Phu Youth Central Committee in “Statement an suahmi ah kan tel thluh lo, hmun dangdang ih um kan si vekin kan dinhmun khal a bangaw lo. An statement suahmi cu hmunkhat hrang lawng a si ih hmun dang a tuam thluh lo. Kahcawlhnak thuhla an phuang mi ah kannih thawn a saiaw lo, ralkap pawl kan do vivo ding” an ti.\nHminthup Relief Fund In An Inn Luah Man An Pek Sak


Mipi Kilhimtu In Ralhrang Sakhan Picang 2 An La – Meifar\nMipi Kilhimtu In Ralhrang Sakhan Picang 2 An La\nKachin State, Mohnyin District, Kin Myaing khua kiang ih um ralhrang sakhan picang pahnih Sa Hmaw LIB 384th Battalions le 383rd sakhan cu KIA le tualsung mipi kilhimtu PDF tangtlang in an va kap ciamco ih an la thei. Himi ralhrang sakhan pahnih hi sakhan tum zet a si ih ralhrang pawl umhmun khuarnak picang a si.\nTuizing December 24, 2021 zinglam nazi 3:00 hrawngah tualsung mipi kilhimtu pawlin an va kap ciamco ih sakhan cu an la, sakhan sungih um ralthuam, meithal pawl khal an la thluh ih sakhan cu an urkang. Cumi hnu zinglam ah ralhrang pawl cu doawknak vanzam in Mohnyin lam pan in an zamsuak.\nKIA thuphuangtu in, “Tuizing ah kan miralṭha pawlin ralhrang sakhan 2 an la ih an urkang, cumi hnuah doawknak vanzam an hmang ih nasa zetin an doaw ciamco ruangah thuhla dang cu kan theithei hrih lo” a ti. Tuizing an donak ah ralhrang thi le hliamtuar tam zet an um nan cazin cu an theithei hrih lo, an kapaw rero lai.\nMyanmar Rampi Aiawh Ih Bawlung Sit Ṭheutu Cu Lamzin Kap Ah Thil A Zuar\nLeiba Hlamtu Cu Leiba An Pe Thei Lo Ruangah An Rak That


Mai. Van Sui Hnem hnen Cakaut | VCTH\nMai. Van Sui Hnem hnen Cakaut\nHome » Cahram » Mai. Van Sui Hnem hnen Cakaut\nBy vcth on February 15, 2011.\nAhmaisabikah, Chinmi in duhdawttu Pa Pathian hminin na kut ka lo kai. Ni 24, Tharcan, 2010,www.chinworld.info/ web-cahmai parih an tarlangmi, Chinworld in hmaiton thusuhnak an lo neihmi kha ka rak siar ngah ve. Na thusannak tete nguntakin ka rak siar. Voi sawmsahra siar rero khal sehla siar khawhti ka nei nawn lo. Thu a lo suttu le a thiam si, ka tiral thluh ka ti mai ding. Lo tawn le len theinak ding na mail hnemhnem@gmail.com tla felfai zetin ka cabu sungah ka rak hminsin nan, hi www.vcth.net te thawn na hnenah ca ka lo kuat mai. Ziangah tile, na mail in simaw? Chinworld.info in simaw? hi vcth.net in simaw? cun a dangdang in simaw? na hnenah ca lo kuat sehla, a bangaw thluh thotho ti le ziangtin kan Chinmi pawl hin hmailamah ṭan kan lak khawm ding ti na ruah dan fiang tukin i khihhmuh zo sisi. Hi cakaut ka ngan san khal, kan Chin miphun hrangih na ruah dan le na hmuh dan a sunlawizia run tarlang sal loin ka um thei lo ruangah ka ti mai ding.\nSi, na timi te ka lungkim tuk. “Cung Pathian in kannih Chin miphun pawl thlawsuah malza in sawmih, fimnak, thiamnak le mawinak a phunphunin in pe. Hi pawlhi kan mai miphun le ram hrang rori ih hmang salin Pa Pathian sunloih ding kan si”na ti. Na ti dik tuk. Pathian rawngbawltu hi hmuntin deuhthawin kan nei zelih a hnangam thlak zet nan, kan thlennak hmun ihsin kan ram duhdawt thiamin, kan ram hrangih pumpeaw in le kan ram thuhla ngaihven vein kan ṭuan sal lo ah zoso kan ram a kilkhawi ngai ding. Kan biak kan Pathian in teh tuhnakih fim sin, thiam sin le mawi sin dingin thlawsuah malza sawm in, lam in hruai vivo ding tin na zum ve maw? Kei cu za ah za ka ring mai. Amahlawngte, a hmansal dan kan thiam a t’ul natsat ka zum fawn. Cukhal cu na thusanank ah fiang tein ka hmu.\nCun, “kan Chinmi pawl hi hnamte nau tete ah ṭanla in thil pipa zianghman kan tuaksauk tlang thei lo” na timi te hin ka lung i khoih tuk ee. Na ti fuh riai ka lo ti mai ding, ka thiam tawk ten. Hi khawvel khawte san (globalization age) ahhin mai khua le ram hrang ruatih nangmah vekin rehsiat le thinheng thiam hi kan Chinram in a va mamawh zik ve! Miphun cangkangpawl tla cu khawvel huapin simaw an ram le miphun hrangah, an thlennak hmuntin ihsin lungrualzet le taimak suahih an t’uan rero. Japan pawl tla cu anmai pumpak hrang hnakhmanin ram le miphun hrangah t’anlakih an zuam tuk ruangah simaw tuisunih khawvel miphun lakah mi phun cangkang, mi zohsohmi ih an can. Brazil pawl khalin Japante cu zohṭhinin hmai an nawr ve rero an ti vek maw? Culaiah kannih chinmipawl cu kan khawvelpi hi khawte hnakih te deuhdeuh ah kan can (tuah) tum rero a bangnak can a um ṭheu ngai. Hnamte nau ah kan buai. Cucu na ninghannak le na thinhengnak bik ti aw? Si rori, ninghan tlak tuk ka ti. Chin timi hin nang le kei, annih-kannih, hmuansak, hmuanthlang ti um nawn loin, hi khawvel khawte san talah hin, in khaikhawmin, in huapkim thluh thei thlang sehla a duh um tuk ngai.\nCule,“Chin pumpi hrangah ṭanlakin ṭuan tlang sawn ding kan si” na ti. Hitluk ih ruahnak mawi le sunglawi ka suahnak pi le pu in teh an rak nei dah ngerkher pei maw tin thu i ruah ter. Rak nei fingfing hai sehla, thukhat le hlakhat sungah rak hmuaw thiam hai sehla tlangṭong(common language) tla kan neih thei leh ka zum. Maw na ruahnak vekhi an rak nei nan, a neitu an tam lo? Maw an um hnuaihni nan kan zate theih dingin an rak phuangsuak ban lo? Maw an phuangsuak rero nan ka rak thei ngah lo? Maw ka rak thei nan ka thlun thei hrih lo? Maw thlun thei dingin hruaituṭha ka nei hrih lo? Ka santlai lo ta hrimhrim asi ko ding. Kan zuam natsat a t’ul ding ti. “Lungrual lonak” ti mi ṭongfang hi ka ṭongbifiah (Dictionary) sungin hlawnhloh thei ka tum thlang ding.\nZianglamkhal vasisehla, lo fak loin ka um thei lo riai! Na mawinak thawn miphun cawisan na thiam. Kan Chin thuamhnaw le rawl (ei in) tla na khaisang fawn. “Chin ṭong hmangih na rualpi pawl na biak can le Chin ṭong na ṭong can te hi na lungawi le lungkim bik can a si” na ti. Na thiam tuk lo ti ding tlak hman ka si lo ti i fiangter. Kan zaten “Pumkhat” kan sizia na phorhsuak. Cui pumkhat kan sinak cu a takih kan nunpi na duh fawn. Hnamte nau ih buai rero le tawhawk rero aicun “Arti le Arpi” zodeuh ha suak hmasa tivek tla hi rak buaipi in, rak ngaihtuah thiam ve sehla, ka khua le ka ram hrangah ṭhathnemnak titham lo te tal ka nei ve sawn men ding ti i simfiang rori.\nKei cun maw, Daihnak ih fanu, rualremnak ih tleirawl, kan chinmi zatei’pumkhatsinak dingih thaisun tiih lo kawh mai ka duh men.\nKan biak Pa Pathian in A thlarau thianghlim thawn lo umpi ringring hramseh!\nMai. Hnem Hnem….Ka lungawi!


Thal Fang Bang I Pai Tu - Chinland Today Media\nApril 13, 2012 1:10 am·0 comments\nThal cu ral an do nak ih, an hman theu mi hriamhrei a si. Sapelnak khal ih hman mi a si. A zik a zum ih teh a nei. Taksa sung a lut hnu hmanah phawi lohli a theih lo. Cu vek ih mi that thei a si. Naupai khal in nau a hrin dingah a thihpi ding maw, thaten a nei ding ti theih a si ve lo ruangah thinhar mangbang in an um theu. Thal fang pai le naupai tahthimnak ih sullam cu thih le nun kar lak ih um a si. Hlan ka PuPa pawl khal in “Nau Pai le Thal Fang Pai” ti in tongthimnak an rak nei ….\nKhua hlan ahcun sii le vai lam tuamhlawmawknak a that lo ruagah nau le nu khal tam pi an thih phah. Sii thatha ti vek khal a um lem lo, sizung tla a um lo, Sibawi thiam leh zirsang khal an tam lo! Khua khatah nau sar thiam pahnih khat an um ti fang lawng a rak si theu. Nau tuamhlawm thiam khal an um lo ih, naute tampi le nu tiang in thlanmual an liam phah. Cu vek si cing khal in Pathian zangfahnak thawn kan rak pitling ve cio.\nHmanseh a tui kan san ahcun san ti luan khal a thlengaw vivo thlang ih fimthiamnak lam khal ah a sang vivo. Sii thatha leh si bawi thiam, mifim, mi thiam khal kan tam vivo thlang ruangah nu le nau thi ti mi cu um nawn lo tluk in, an mal vivo.\nKhuahlan ahcun nunau hi an rak retniam zet. Hnamtin le ramtin in mah leh thu fim ciar an rak nei. Nunau cu fahringtu lawng ah a tha. Nunau fahring thei lo cu ziang hmanah an hai lo. Nunau cu bazaar thilzuar vek fangah an ruat. Nunau faneih cu vansiatnak pittawpah an ruat. Nunau hi thil tha lo le sual tuah suak tuah an ruat ih nunau cu ziang hman tuah thei lo ding in an kaihrem ring ring. Nunau cu an ret niam tuk ih, Bawipa nunau ih in tuah lo ruangah lungawi thu kan lo sim ti in thla an rak cam theu!\n“Nu” poimawh zia leh sunlawizia hi kum tam a liam vivo thlang ih mifim, mi thiam khal an pung vivo thlang ruangah an hmu suak vivo. Nu hi ret niam tum in palbek tum rero hman aw la, thu thaten na ruat ih mifim na si ahcun ret niam a theih lo. Napoleon cun France ram ih kan tul bik mi cu “Nu “ an si a ti..\n“Nu” sunloih upat nak thufim tam zet a um. Naute ka si lai ihsin, ka nu in I rak thihsan sehla cu ziangtluk in ka aa ding. Nu in pe hnik uh , an mah hmang in leitlun hi ka danglam ter ding. Pathian fa ka si ti ka theihawknak san cu ka nu ih ruangah a si. Nu thazet pakhat cu zirhtu za tluk a si. Fa le pawl ih nitin kan zir lai bu cu nu hi an si. Leitlun mi ropibik le sunglawibik cu nu an si. Nu ti mi tongkam kam khat te ah lungthin ril lungawinak taktak siarcawk lo in a um.\nA liam zo mi ka can hmauhhmuah cu kawhkir sal theih a si lo. ka taksa ruangpi cu nuamnaiten a thangso bang in ka thinlung put dan khal hi a thangso vivo. Ka kiangkap ih thil ka tawnteh mi ih zir in i ciahneh ih, ka thinlung putdan khal a pitling vivo. Ka hmailam can ih i hruai tu “Nu” ih pawimawh zia hi theithiam lo in, ni le thla tam ka liam. Thaisun ih ka um dan ding cu tuisun ih ka nui i simmi thu in i sim fiang.\nKan khua leh kan ram ih a pakhatnak ih kan tul bik mi cu nu tha a si. Leitlun nu pawl hi ka nu vek si theh hai sehla cu leilungtlunah thawnginn ti mi hi tuah a tul lo ding. Kan inn sungsang kan remawknak leh thinlung hnangamnak a thlen nak san cu ka nu ih ruang ah a si. Fahniang pawl ninghan riahsia can ih hnangamten kan colh theunak colhhmun cu ka nu ih tanghlum nuam a si…..\nKa nu’i nun i sim man cun ka nuncan ziaza ah puan bang in i thuam mawi ih nunsaunak leh nunnuamnak i pe. A thu awih lo ih a thu ka thlun lo canah harsat ka ton. Ka sentet lai ih ka nu’i Bible cang i rak zirh theu mi cun ka nun can i tuah rem saktu ah an cang sal ding ti hi a tu can lawng ah ka thei fiang. Ka nu ih felnak i zirh mi cun rintlak i si ter ih ziang tik can hmanah sual ti lian sungah i fen ter siang hrim hrim lo.\nKa nui duhdawtnak cun ziangtik lai can hmanah i tlansan siang lo bang in i suah san siang dah lo. Ka nui i zirh theu mi fimnak cu lungvar hnak khal in a man a khung sawn. “Nu thlum, Pa Al” kan ti theu bang in kan tih kan phan can le lam lak ih kan ril kan bah can hmanah “Ai Ka Nu” ti’n kan ti theu…ka zirlai cabu tha bik cu ka nu hi a si ih duatten i ko theu nak au aw cun sualnak lam pan in ka feh can khalah zilthlinem bang I run sem ih lamzin dikah i hruai kir sal theu. Ka nunnak ram cu ka nu in a duhdawtnak thawn a thuammawi ih lungawinak tiang a thlen pi sal.\nHarsatnak cu thlisia bang hrang in vansang mangbang le thinlung rethei ih ka um can ah ka nui anka thlum cu, nitin zantin ka hlam sal theu. Sualnak ih man cu ka nunnak ah ninghan riahsiatnak tiang a thlen pi. Ka hmuh mi leh ka theih mi hmauh cun lungretheihnak lawng ka lam ah run hruaitu ah an cang ih ka hmaikhua cu ninghan riahsiatnak lawng lawng in a khat . Fimthiamnak i zirhtu ka nu ih nun simnak ka hngong ih sualnak lamah ka pan sinsin. Lugnsirnak thawn ka sualnak tumpi cu ka hmusuak ih ka ngahmi hlawnthil cu lungzur mitthli lawng a si. Thinlung rethei ih ka um canah ka nui thlacamnak cun zilthli nem bang i run sem sal theu.\nNu cun a duhdawt zet mi a fahnaing cu nun i simthei ih thawi leh vuak kan tul can khalah in thawi in vua theu..Bible thianghlim sung khalah na fate cu na thawi ruangah a thi lo ding tin a um. Cu mi cu thei thiam lo in thinlung sung ih kan khum a si ahcun kan hrangah tlaksiatnak hrampi a si. Nui duhdawtnak cu sui le ngun hnak in a man a khung sawn, lungvar hnak khal in man a nei sawn. Thil dang thawn tahthim theih khal a si lo. A thuawih cun nun saunak i pek hlei ah ka lamzin cu nun khua nuamnak lam zin a si ter ih hnangamnak in a khat ter. Hi tluk duhdawt lainat tu cu sunloih upatnak a hrang ka hlan ve a tul hrimhrim.\nKa nu cun kan ruun innsang cu thinnuamnak in a khat ter ih kan sumtualrawn cu a duhdawtnak ruah a sur ter. Kan inn sungsang cu van ramah a can ter. Hmun dangah feh in thil tha ka tong ding hmang maw ka ti can hmanah ka ton mi thil ziangkim hin lungawinak a thlen pi thei lo. Sual khawthim sung ih ka tlanlen can hmanah , ka nui thlacam au aw cun I humhim ih lamzin dik ah i hruai sal theu .\nNun simnak thu pawl cun ka hngawng ah i ngerh ih ka thinlung sungah a ngan aw . I duhsaknak annka nem cu ka lamzin hrangah meifar tleu a si ih, ka hngawng hrang khal ah parthi mawi zet a si . Tlukbahnak lamzin ihsin i tung ding tu tha bik a si Ka sunlawinak sui lu khuh mawi cu ka nui nun can ziaza hi a si. Ka taksa hrang khalah harhdamnak sii hlum tha bik a si..\nNui nun sim lo ruangah thawng inn sungih nun a liam mi thuanthu kan zoh sal tik ah a nu in a fapa cu a nauhak lai ihsin a duat tuk ih a kawk siang lo. Nun a sim dah lo ruangah a fapa cu a ra pitling vivo ih rukru ah a ra cang . Thawng a tla ih nikhat cu thah ding a si. Thawng inn kiltu hnenah ka thih hlanah ka nu hi rei lote sung tawnta ka duh a ti A nu a ra thlen tik ahcun “Ka nu ka kiang nai ah ra ta aw” a ti ih a nu cu a fapa kiangah a ra ding. “Ka nu ka nauhak lai ihsin nun i rak sim theu aw la cu hi vek ka si lo ding nan” ti in a nu cu a fa pa in a ti. A nui mithtli cu cat lawn a for. Cu ruangah nui nun simnak a co lo tu fa ih hmai khua lam cu tlak siatnak le nun beidongnak lam zin lawng lawng a si.\nSualsirnak mitthli thawn lungkuai riahsia tak ih a tap mi fapa aa thuanthu kan zoh sal ding.\nA fapa cun fala duh zet mi a nei. A fala nu cun “Na nu ih thinlung i pek lawngah ka lo nei ding a ti” Cu pa cu a nu hnen ah “Ka nu, na thinlung ka duh, in pek siang maw?” a ti ih a nu cun a duhdawtzet mi a fapa cu nam a pe ih “Ra phorh aw” a ti. A fapa cun fala nu neih duhah a nu cu a that ih a thinlung cu a fala nui hnenah a pek. Cu tikah a fala nu cun “Na nu rori hman na that ngam ih ka lo nei ngam sal lo” a rak ti. Sual sirnak thawn a nu cu ngai in nitin zantin a tap rero. Cu bang in nui mitthli ti tla tu leh riah siatnak nui par ih thil tha lo a tuah tui hmai khua cu ninghang riahsiatnak lawng in a khat Thlawsuah hmuhnak lamzin cu a um nawn lo.\nMah hring tu nu hmuhsuam nautat tui thuanthu kan zoh sal ding. Khua pakhat ah nu fa hnih an um. A fapa in a nu pitar mitcaw te cu a hmuhsuam tuk. Rawl a ei dingah ek a hun ih a nu mitcaw te cun ziang hman hmu thei lo in rawlah a neih ih a ei. Cu fangah leilungpi cu a kek ih a fapa cu lei khing sungah a tla that. Nu le hmuhsuam nautat cu kan hmaikhuaah thihnak le lung ngainak lawng in in hmuak. Curuangah kan dam sung can tawi teah hin nu le pa tih zah thiam kan si hi a thu pi tuk.\nThomas Edison cun “Nu hi ka rak nei rei man lo nan ka nundan ding cu i rak zirh man. Ka nauhak lai ih i zirh mi thu pawl cun ka nun pumpi hi ziang tik lai can khalah i kai hruai ring ring . Ka nui lungput vek putu nu hi rak nei lo bang sehla cu misualah ka cang ding. Ka nui nun i sim , duhsak nak ruangah tui ni vek dinhmun ka thleng a si ..ka hrang ah Pathian malsawmnak tha bik a si” tiah a ti.\nHriamhrei tihnung, Thalfang bang len\nI zawi, I pai, a pum sung ah\nThih leh nun , dinhmun a co\nI cawi tlei tu,Sunghno ka nu!!\nThaisun nun dan, faingten i sim\nKan ruun inn sang, ti hlim tu bik\nThin hnangam ten, ka colh theu nak\nColhhmun tha bik, ka nui tang hlum\nSualnak ih man, ninghannak lawng\nKa ngah hlawnthil, lungzur mitthli\nSualnak sur cun, I awk tang ih\nNinghannak thang sung ah ka tang\nKa lamzin hrang, meifar tleu mawi\nKa hngawng hrang ih, parthi mawi zet\nKa sunlawi nak sui lukhuh mawi\nKa harhdamnak siihlum tha bik\nA mawi zet mi pangpar rual bang\nSunghno ka nui, duhnak maksak\nSui,ngun hnak in a man a khung\nLungvar hnak in man a nei sawn……!!!


Siangpahrang ih Puithiam - Chinland Today Media\nJanuary 24, 2013 2:24 am·0 comments\nBible Siar Ding: 1 Peter 2:9-12\nNannih cu hril cia miphun, Siangpahrang ih puithiam, miphun thianghlim, Pathian ih miphun bulce nan si.\nSiangpahrang pawl le puithiam pawl cu dinhmun saang hleice in kan ruat. Annih pawl cun leitlun nunnak ah dinhmun hleice le sinak cuangce neitu pawl an si. Kanmah le kanmah hi siangpahrang pawl le puithiam hleice pawl ih sinak neitu kan si ve timi kan theih awk lo asile – kan nun daan le kan mizia tthabik khal ttihzah upat tlak in kan nung thei dah lo ding.\nTirhthlah Peter in Christian pawl cu “hril cia miphun, Siangpahrang ih puithiam, miphun thianghlim, Pathian ih miphun bulce” ati (1 Pet. 2:9). Gentile mi zumtu tampi cun cumi dinhmun an sinak kha cosang dingah an harsatzet. Hril ciami miphun: Israel. Siangpahrang ih puithiam: Judah cithlah Israel miphun ih tesinfa pawl le Levi ih hrinhnam puithiam pawl. Miphun thianghlim le Pathian ih minung: Israel miphun Abraham ih cithlah pawl lawng Pathian ih hrilmi le A minung ah kan ruat ttheu.\nA ngaingai ti ahcun Christian pawl hi “Siangpahrang ih puithiam” kan si. Kan puithiam sang Jesuh thawn pumkhat kan si. Ni nikhat ni ahcun Amah thawn uktu kan si lai ding. Asinan pakhat le pakhat cuti’n kan pehtlai aw thei lo. Leitlun ih siangpahrang le puithiam thawn pehtlaih awk vek si loin Pathian Amah rori ih in pekmi A minung sinak vekin pehtlai aw ding kan si.\nKan ti awk thei ahcun sinak in pekmi “siangpahrang ih puithiam” kan si.\nBawipa Jesuh, Siangpahrang ih puithiam ka sinak thei aw loin le cumi vekin ka nun thei lomi hi in ngaithiam hram aw.\nTuni ah zumtu midang kha siangpahrang ih puithiam an si zia theithiam aw dingin ziangti’n thazaang ka pe thei ve ding?


Russia Pawlin A Hmai Ah An Kap Ih An Phum, A Talsuak Thei – Meifar\nRussia Pawlin A Hmai Ah An Kap Ih An Phum, A Talsuak Thei\nUkraine, Dovzhyk khua ih um tlangval Mykola le a naule mipa pahnih cu March 18, 2022 ah Russia ralkap pawlin an kai. Ralkap ralkap motor bomb puahtu ah an ruat ih an vel ciamco, meithal in an kap thluh.\nA naupa pahnih cu an kap that hmaisa, Mykola khal a hmai ah an kap ih mak zetin a biang vun lawngah an kap ngah. Meithal cerek cu a sam ihsin a suak.\nA hmai vun ihsin thisen a suak ruangah Russia ralkap pawlin a thi ah an ruat, arak thi bum men. A naule ruak pahnih thawn an phum tlang, cumi hnuah a talsuak thei ih an inn ah ava tlung cu a farnu in arak hngak ringring.\nZarhnih hnuah Russia ralkap pawlin an khua cu an suahsan, a naule pahnih ih ruak cu an va phorhsal ih ṭhaten an vuiliam. Mykola in, “Ka nungdam thei cu ka vanṭha tuk. Ka parih thilthleng hi leitlun mipi pawlin thei thluh seh” a ti.\nAn Inn Ah Ukraine Raltlan Fala An Cohlang, Innsang Pabik Thawn An Duhaw Ih An Tlan\nTedim Ah Ramtawi Pahnih Cu Ralhrang Pawlin An Kap That


Falam Kan Unau Pa Nih Esther DCS Dirpi Nak Le Thiltha A Si Ko Tiah A Rak Tial Mi Cu Uar Um Taktak – Chin 11 News\nFalam Kan Unau Pa Nih Esther DCS Dirpi Nak Le Thiltha A Si Ko Tiah A Rak Tial Mi Cu Uar Um Taktak\nNote: Laimi hi a tha lei ruahkhawh nak (Positive mind) a ngei lo bik kan si lai tiah ka ruah. Minung pakhat nih thil tha le thil hmaan a si ko tiah a ruah hnu in a tuah mi zong hi heh tiah kan soisel hna, keimah ruahnak hi a hmaan bik le an zulh dih awk a si timi ruah nak kan ngei. Mi soisel hi ngol cang usih.\nDavid Nun Tho nih a tial mi hi rak rel hmanh.\nEsther Dawt Chin Sung Dem Hlah Uh Si\nKan farnu Esther tuitum thil tuahmi thu ah online ihsin nasaten soisel atuar. Esther in a nauhak lai ih hlasak zirhtu upat pek in tangdawrnak langter nak thawn kawl nunphung dan in atuah tiah kei cun ka hmusak thiam. Ruahnak kan bang awk cio lo ding.\nMilem hmai ah nan kun lo ding tiin Bible nih ati titu kan um ding. Adik! Amah lawngte siangpahrang cibai buknak an tuah tikah amah upat nak ah lu an kun ringring cumi cu an biak tinak asi cuang lo.\nKa relduh sawn mi cu Myanmar Idol ah Ester le Benjamin Sum ruangah Chin mi Kawlram mipi in a thei cuang ti sehla kan palh lo ding. Very talented veve an si ih mipi lam in soisel rero hnak cun thazang pek in kan sawmdawl sawn cio pei uh.\nEsther khal tuitum thiltuah ihsin zir ngahmi a nei ko ding tiah zumnak ka nei.


Phuhrungawknak neilo zetin kan ram dinhmun a tlaniam zia Min Aung Hlaing in relsuak | Falam Online Media\nPhuhrungawknak neilo zetin kan ram dinhmun a tlaniam zia Min Aung Hlaing in relsuak\nRalhraangbawi Min Aung Hlaing in kan ram ukhruai thuneihnak a la hnu, kan ram tlaksiatlam a pan zia cu zo cio ih theihmi a si.\nRamsung buainak a sosang ih, harsatnak phunphun ruangah le nunrawng SAC ralhraang ruangah khua pumhlum rorin Inn le Lo suahsantu khal an um.\nPursum tuahnak a har hlei ah ralhraang dem in an mah thawn hnaṭuantlang duhlotu ram ṭhenkhat cun ralhraang pawl hrem in hna an ṭuanpi duhlo tikah ramsung ah hnaṭuan ding a mal sinsin.\nKan ram buainak le harsatnak hram thok dan kan zoh ciang tikah ralhraang SAC ralkap pawl ruangah sibikin a lang.\nCuvek sicingin, kan ram harsatnak thok tertu SAC ralkap pawl thu le mipi ih kan tuar cuahcomi harsatnak pawl cu rel tel loin ralhraangbawi Min Aung Hlang cun phuhrungawknak sihte tiatte khal nei loin kan ram a tlaksiat zia a relsuak.\nDecember 3, Naypyidaw ih tuahmi SAC ralhraang hotu pawl meeting an nei nakah ralhraangbawi Min Aung Hlaing cun hitin a rel.\n“Kan ram dinhmun zirin rampi ukhruai thuneihnak kan kilkhawi hnu, ramsung ah remdaihnak a um theilo ruangah ramdang thawn pursum tuahnak a remcang lo ih kan ram dinhmun cu tlaksiat lam a pan”.\n“Thil dang ai in, Covid dokhamnak hrang caan tamsawn kan pekawk tikah budget lam khal siseh, ramsung hnaṭuan ṭhenkhat khal cu phawlawng in a um.”\n“Cuhleiah, thu phunphun ruangah Siah pekawknak famkim in a um thei lo. Ramri ih pursum tuahnak khalah Siah pekawknak ṭhiṭhain a um thei lo ih, kan ram in a tuar na zet. Curuangah Siah pekawknak hrimhrim hi pangai le famkim ten kan tuah ṭul.”\n“Cun, bank thawn pehpar khalin daan pahbal le diklo zetih hnaṭuantu an um ruangah Ukhruaitu lam in fumfe zetin kan zohkhen a ṭul. Cumi lawngah tu dinhmun ai ih hmun sang ah kan thleng thei ding” tiah Ralhraang bawi Min Aung Hlaing cun a rel.\n← Myaung Khualut/suaknak gate pawl cu PDF kut ah a um thluh zo\nRapthlakza Indonesia MeisaTlang a puak kuai lai →\nHmunhim ih Zuk pawl Tarlang ciamco a ṭha lo nak san\nJuly 9, 2021 Ni Hnem Sung 0\nYangon ih American Center innpi an kap\nMarch 27, 2021 Ni Hnem Sung 0\nPalikbawi Chit Sein thih thu ah Ralkap media sim rel dan a dang\nMarch 10, 2021 Ni Hnem Sung 0


CNDF ralkap Salai Lal Tan Pi in ram le miphun hrang nunnak hlan - Falam Online Media\nCNDF ralkap Salai Lal Tan Pi cu February 7 ah ram le miphun hrang ralhraang do in a nunnak a cem a si.\n“Zinglam nazi 10-12 karlak doawknak ah ralṭha zetin ram le miphun hrang nunnak a hlan ih semsuahtu a Pa Pathian ṭanghlum ah in cawlh san. A ralkappi pawl in kan ui zet ih a sungte rualin kan tuarpi ve” tiah a rualṭha pakhat in a rel.\nAmah hi CNDF Kalay tatmaha Vakok tatyin ihsin ram le miphun hrang ralhraang dotu a si ih a duhdawtmi ram le miphun hrang nunnak a hlan thu cu VAKOK – CNDF khalin siseh CNO/CNDF khalin khawtlang mipi an sim thei zo.\nFebruary 7 zinglam nazi 10 hrawngih, Kalay peng ralhraaang do nakah meithltum hriam tuarin a nunnak a cem mi a si. Doawknak ah hriamkai ṭangrual pawl in ralhraang 17 an that thu, tlangthannak an nei.\nKum 19mi Salai Lal Tan Pi in ram le miphun hrang nunnak a hlan thu ah CNO/CNDF in Suunnak Capi an suah ih a sangbik upat peknak an nei. Ralhraang kut tuar ih a nunnak a liam ni, February 7 ah a ralkappi Vakok CNDF in upatpeknak neiin an vuiliam tiah kan thei.\n← MAH hrangih mithupi pawl a thup thiarin Inn an ṭhawn\nCNO/CNDF thawn pehparmi thuthang diklo simfiahnak →\nA ropi zetmi Falam khawsung khualbuuk MANG INN onpuai Thlacamnak nei\nSurbung Vanzam tualrawn Onpuai tuah ding Ni an phuang


March 4 : Pu Trump ṭantu ṭhenkhat in Capitol Innpi siim tum sal in cangvainak nei | Falam Online Media\nFebruary 19, 2021 Ni Hnem Sung\t0 Comments\nUS President hlun Donald Trump ṭantu ṭhenkhat in March 4 ah US Capitol innpi an siim tum lala tiah U.S. House Committee on Armed Services ih chairman Adam Smith in CBS hnen ah a sim.\nBuainak tawthawk tumtu pawl cu March 4 ah Donald Trump cu US President lal lukhuh an khum terding timi zumnak neitu Conspiracies zumnak fehpitu Sovereign Citizens Movement, QAnon conspiracy zumnak thluntu le Pu Trump lamṭang miṭhenkhat pawl an siih online in nasaten an cangvai tiah US media ṭhenkhat in an tarlang.\nThe move comes due to concerns about potential violence stemming from online chatter among QAnon supporters who suggest former President Donald Trump could still be inaugurated on March 4 https://t.co/WmFocvCahr\n— WNEM TV5 (@WNEMTV5news) February 18, 2021\nHivek thuthang a suak ruangah 46th nak U.S. President thukam neih ṭum boruak ih humhimnak ṭuanvo latu National Guard troops ralkap 4,900 cu March 12 tiang Washington DC khuapi kilhim dingin US Capitol palik in US cozah hnen ah a dil.\nU.S. House Committee on Armed Services chairman Adam Smith cun “Pungkhawmaw in Capitol innpi cu March 4 ah kan siim ding tiah timtuahnak an nei khal a si men thei. Cumivek sawmawknak cu online ah hmuh ding a tam zet.”\nNearly 5,000 National Guard troops will remain in DC through mid-March because of QAnon chatter w/ @ZcohenCNN https://t.co/LM7iCfEN1X\n— Ellie Kaufman (@EllieCKaufman) February 18, 2021\n“Nan, hivek thuleng cu tuhlan khalah online ah hmuhding a tam zet ih a cangsuak taktak ding tinak cu a si hran lo. Asinan, in bawm duhtu nan um ahcun cangvaihnak nei hai lo dingin in simsak thei ih US rampi hrilawknak cu kan ṭheh felfel zo. Joe Biden in a neh tiah in simsak thei” ti`n defence officials hnen ah a sim.\nUS rampi ah buainak a suak sal thei timi thuthawn pehpar in Pentagon official khalin “US Capitol palikpi dilnak vekin National Guard troops ralkap 5000 hrawng thawn khuapi kilhimnak hrang hmalaknak kan nei a si” tiah thuthannak an nei.\nSome will die this time.#TrumpsNewArmy https://t.co/xBdDANA20h\n— Smoke in Peace USA (@smokeinpeaceUSA) February 19, 2021\nAn nih hi US cozahpi in ralhraang ṭihnung cangvaihnak pakhat vekih a zoh mi mibur an si. An zumnak hrampi pakhat cu US Daanhrampi 1871 act hin US rampi cu corporation kut sung ah a thlenter ti hi a si.\nCuruangah cuih kum hnu ih US President hriltlin thar hmuahhmuah cu (voi 19 nak US rampi President Rutherford B. Hayes telin) US rampi President dik ah an pom duh lo hlei ah US Daanhrampi ih Uk mi ah kan telve lo an ti. Cuihtlun ah 1933 kum ah President Franklin D. Roosevelt in Gold Standard timi Ukawdan a titawp ih, cumi ai ah US mipi cu foreign investor pawl hnen ah a zuar thluh tiah zumnak an nei.\nTukhalah Donald Trump cu voi 19nak US President thar dinhmun in March 4 ah lal lukhuh a khum ding ti`n online ah an au.\nQAnon in March 4 thleng ding an hngakhlap\nAn nih hi a dik lomi le rin tlak loih ruahmi hram mumal neilo, politic lam luan tuk ih phiarsawmnak rin dan (far-right conspiracy theory) suahpitu an si.\nLiberal Hollywood lemcangthiam le Democratic politician pawl cu setan biak an si ih nonal nunsau dingin nauhak thisen an in ringring tiah zumnak an nei.\nCuihtlunah Leitlunhuap nauhak zuarnak (nupa sinak hmanpi le an sa ei dingin) pawlkom lakih telve an si tiah zumnak an nei ih cupawl cun Pu Trump an phiarsawm ti`n an zum.\nCuih setan biak pawl ih phiarsawmnak cu January 20 ihsin US President ṭuan pehzom tuding Pu Trump in a neh neknek leh ding tiah zumnak an rak nei.\nYou can’t accuse these folks of not being creative.\nQAnon Thinks Trump Will Become President Again on March 4 https://t.co/cw9bVIhHAu via @vicenews\n— Roberto Rocha (@robroc) January 25, 2021\nAsinan, tuah, an rak aupimi pawl cu Pu Trump a tlasia ruangah a takin cangsuak theiloding dinhmun ah a um. An rak aupimi cangsuak thei ding cun Pu Trump hi President ah an canter a ṭul. Curuangah an zumnak cangsuak thei dingin sovereign citizen movement zumnak an ṭawmpi a si.\nQAnon zumnak thluntu website pakhat cun “Kan zumnak a hngetkhoh ṭul. Biden hi kan President dik a si lo. Pu Trump cawlh sungah a langten tohkhamsang ah a to sung men mi a si. Kum 1871 ihsin an rak herkualmi US rampi Ukawknak cu March 4 ah a tawp ding. March 4 ah US President voi 18 nak a simi Ulysses S. Grant hnaṭuan pehzom in Donald Trump in Voi 19 nak US President a ṭuan ding a si” tiah an tarlang.\n“QAnon le sovereign citizen movement hi an fehpi mi zumnak a bangawmi khal a um ko. Nan, tuikum January thla hrawng hin QAnon thluntu tamzet cun sovereign citizen movement ruahnak an ṭawmpi thok” tiah conspiracy theory researcher Travis View in a sim.\n← Dr. Ngun Cung Lian cu “Salai” Hminpu A Phu Lo – Mipi Auaw\nRev. Dr. Hre Kio in US cozah palai hnen ah Myanmar ralkap cozah hnukthlak theihdaan thuphumthum a rel →\nUS : Journalists pawl khal January 20 hrang timlamnak an nei thok


Thailand Palik In Kawlram Mi Fala A Pawngsual – Meifar\nThailand palik bawi in Kawlram mi fala a pawngsual ruangah an thuhla cu an buaipi rero lai. Kawlram mi fala cu kum 21 mi a si ih September 17 sun ah an khua Kawlram, Kawthoung ah a tlung.\nRitheihsii ruangah an rak kai ih kum 2 le thla 9 sung thawng a tla, January 13 sun ah an suah zalen ih Kawlram ah an kuat tum, cutin Thailand ramdang mi pawl buaipitu in palik sakhan ah an ret lawk ih cutawk ih palik bawi in zan laiah a kosuak ih a pawngsual.\nJanuary 18 sun ah Thailand mipi humhimtu, ramdang mi pawl buaipitu le Thailang ramsung ih um Myanmar mi hruaitu pawl cu an tongaw khawm ih thulrel tlangnak an nei.\nKawlram mi fala khal cutawk palik sakhan ihsin hmunhimnak ah an va ret. Thailand palik bawi khal mi pawngsual thubuai an orhter, tu’ahcun camkhat sung baht ting 4 in an suah zalen lawk ih a thuhla cu buaipi vivo ding a si. Bangkok ih Burmese embassy pawlin an rak buaipi vivo ding.\nThailand ramsung ih mibawmtu Kawlram mi U Htet Wai Phyo in, “Ziangkim kan zingzoi hnuah fala te cu an khua Kawthoung ah a tlung, miruntu pawlkom hnenah aum lai. Ka tlung duh a ti ruangah ṭuanvo neitu pawlin an kuat tlung, mi pawngsualtu khal taza kan cuai thei” a ti.